পার্সেপচুয়াল পিকচার্সের ব্যানারে চলচ্চিত্রটি প্রযোজনা করেন জোবায়ের আলম এবং এটির পরিবেশক ছিল টাইগার মিডিয়া লিমিটেড। মুসাফির ছিল ২০১৪ সালের অ্যাকশন চলচ্চিত্র কিস্তিমাতের প্রাথমিক সাফল্যের পর আশিকুর রহমান এবং আরিফিন শুভর মধ্যকার দ্বিতীয় কাজ। ছবিটি ২২ এপ্রিল ২০১৬ সালে মুক্তি পায় এবং বক্স অফিসে দর্শকদের কাছ থেকে ভালো সাড়া পায়।\nমিশা সওদাগর - আসাদ-উদ-দৌলা, সিক্রেট সার্ভিস বাংলাদেশের পরিচালক\nটাইগার রবি - তবরেজ, মাফিয়া নেতা\nশিমুল খান - শেহজাদ\nআফজাল শরীফ - ডাক্তার\nআনন্দ খালেদ - ডাক্তার\nসোহেল মন্ডল - রাজ, তবরেজের ভাই\nরেবেকা রউফ - মারিয়ার মা\nজাদু আজাদ - একজন ভাড়াটে হত্যাকারী\nসিন্ডি রোলিং - পরমা সুন্দরী, একটি সাইকোপ্যাথিক হত্যাকারী\nবাঁধন - তবরেজের দলের লোক\nকিস্তিমাত চলচ্চিত্রে সাফল্যের পর, পরিচালক আশিকুর রহমান ২০১৫ সালের জানুয়ারিতে তার পরবর্তী প্রকল্পের ঘোষণা দেন। অনেক আলোচনার পর আরিফিন শুভকে প্রধান চরিত্রের জন্য নির্বাচিত করা হয়। এরপর মিশা সাওদাগর এবং টাইগার রবিকে এই চলচ্চিত্রে খলচরিত্রে অভিনয় করার জন্য ডাকা হয়। পরিচালক আশিকুর রহমান ঘোষণা করেন যে তিনি এই চলচ্চিত্রে একজন নতুন নারী প্রধান চরিত্র আনবেন এবং মারজান জেনিফাকে এই চরিত্রের জন্য নির্বাচিত করা হয়। পরে জানা যায়, প্রসূন আজাদও সহায়ক ভূমিকায় অভিনয় করবেন। প্রযোজকদের মতে, চলচ্চিত্রটির অ্যাকশন দৃশ্যগুলো আন্তর্জাতিক বিশেষজ্ঞদের দিয়ে শুট করার এবং পরিচালনা করার কথা ছিল। মারপিটের পরিচালক হিসেবে এডওয়ার্ড মিঠুকে এই জন্য সিঙ্গাপুর থেকে আনা হয়।\nমুসাফির (অরিজিনাল মোশন পিকচার সাউন্ডট্র্যাক)\nতাহসান, ইমরান মাহমুদুল, সাবরিনা পড়শী, বেলাল খান, তাহসিন, নাভেদ কর্তৃক সাউন্ডট্র্যাক অ্যালবাম\n১৪ ফেব্রুয়ারি ২০১৬ (2016-02-14)\n১. "আলতো ছোঁয়াতে" ইমরান মাহমুদুল ৪:০৮\n২. "ফিরে আয়" তাহসিন, সাবরিনা পড়শী ৫:১৩\n৩. "মুসাফির" তৌফিক আহমেদ, ফাহাদ বিন আজিজ ৩:১৬\n৪. "পথ জানা নেই" তাহসান রহমান খান ৩:৩৮\n৫. "মুসাফির (মিশ্র)" তানজিল হাসান, নাভেদ ৩:২৭\n৬. "রং" বেলাল খান, কনা ৩:৫৬\n↑ "মুসাফিরের যাত্রা শুরু"। বাংলাদেশ প্রতিদিন। ২১ মার্চ ২০১৫। ১৮ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০১৯।\n↑ "মার্চে আসছে আরিফিন শুভ ও মারজান জেনিফার 'মুসাফির'"। দৈনিক ভোরের কাগজ। ২৯ জানুয়ারি ২০১৬। সংগ্রহের তারিখ ১৮ মার্চ ২০১৯। [স্থায়ীভাবে অকার্যকর সংযোগ]\n'https://bn.wikipedia.org/w/index.php?title=মুসাফির_(চলচ্চিত্র)&oldid=5960531' থেকে আনীত\nএ পৃষ্ঠায় শেষ পরিবর্তন হয়েছিল ০০:০৬টার সময়, ৫ জুলাই ২০২২ তারিখে।


বিস্ফোরক সুপ্রিম কোর্টের প্রাক্তন বিচারপতি বললেন মানবাধিকার বিরোধী লাভ জেহাদের বিরুদ্ধের আইন - Ayan Bangla News(ABN NEWS)\nবিস্ফোরক সুপ্রিম কোর্টের প্রাক্তন বিচারপতি বললেন মানবাধিকার বিরোধী লাভ জেহাদের বিরুদ্ধের আইন\nনিউজ ডেস্ক: -উন্নয়ন নিয়ে উচ্চ বাচ্য নই ,কৃষি নিয়ে কথা নই ,চলছে লাভ জিহাদ নিয়ে উচ্চ বাচ্য । বেশ কয়েক সপ্তাহ ধরে লাভ জেহাদ বিতর্কে সরগরম দেশ। এই পরিস্থিতিতে উত্তরপ্রদেশ সরকারের লাভ জেহাদ বিরোধী অর্ডিন্যান্সে সদ্য স্বাক্ষর করেছেন রাজ্যপাল। নতুন এই আইনের বিরোধিতায় এবার মুখ খুললেন সুপ্রিম কোর্টের প্রাক্তন বিচারপতি মদন ল‌োকুর । নতুন আইনের বিরুদ্ধে তোপ দেগে তাকে পছন্দের স্বাধীনতা কিংবা মানবাধিকার বিরোধী বলে দাবি করলেন তিনি।\nএক বক্তৃতায় তিনি মুখ খোলেন আইনটি নিয়ে। তাঁর কথায়, ‘‘সম্প্রতি উত্তরপ্রদেশে যে অধ্যাদেশটি পাস হয়েছে তা দুর্ভাগ্যজনক। জোর করে কিংবা প্রতারণা করে ধর্মান্তকরণের মাধ্যমে বিয়ের কথা বলা হয়েছে ওই আইনে। এতে পছন্দের স্বাধীনতা, মর্যাদা কিংবা মানবাধিকার উপেক্ষিত হচ্ছে।’’ তাঁর আরও দাবি, ব্যক্তিস্বাধীনতা কিংবা মর্যাদা রক্ষা নিয়ে সুপ্রিম কোর্টের যে আইন তা এর ফলে রীতিমতো লঙ্ঘন করা হচ্ছে। সমাজ এমন আইনের জন্য প্রস্তুত কিনা তা নিয়েও সংশয় প্রকাশ করেন তিনি। পাশাপাশি প্রশ্ন তোলেন, ‘‘তাহলে ২০১৮ সালে হাদিয়া মামলার সময় সুপ্রিম কোর্ট যে আইনের কথা বলেছিল তার কী হবে?’’\nঠিক কী হয়েছিল হাদিয়া মামলায়? কেরলের এক মুসলিম যুবককে বিয়ে করেন এক হিন্দু তরুণী। তিনি ধর্ম বদলে নাম নেন হাদিয়া। মেয়েকে জোর করে ধর্মান্তরিত করা হয়েছে, এই অভিযোগে মামলা করেন হাদিয়ার বাবা। সেই সময় হাদিয়া আদালতে জানিয়েছিলেন, তিনি স্বেচ্ছায় বিয়ে করেছেন। শীর্ষ আদালত জানিয়ে দেয়, ওই তরুণীর বৈবাহিক জীবনে হস্তক্ষেপ করা যাবে না। এদিন সেই মামলার প্রসঙ্গই নতুন করে ফিরে এল প্রাক্তন বিচারপতির মন্তব্যে।\nপ্রসঙ্গত, মুখ্যমন্ত্রী যোগী আদিত্যনাথ সরকারের পেশ করা ‘লাভ জেহাদ’ বিরোধী অর্ডিন্যান্সে শনিবার সম্মতি দেন রাজ্যপাল আনন্দীবেন প্যাটেল। এই আইনে অভিযুক্তের ৩ থেকে সর্বাধিক ১০ বছরের সাজা হতে পারে।\nTags: লাভ জিহাদ .কৃষক .\nঅবশেষে ঘুম ভাঙলো! আন্না হাজারের বললেন” কৃষকরা পাকিস্তানি নয়, ওদের সঙ্গে কথা বলুক সরকার:”\nবিশ্বের বৃহত্তম কৃষক আন্দোলন ৯৬ হাজার ট্রাক্টরে ৬ মাসের খাদ্য খোরাক নিয়ে ৯ লক্ষ কৃষক রাজপথে,এবার পথে নামার হূমকী ট্যাক্সি ইউনিয়নের


পুরুষদের বিপদের কারণ হতে পারে অন্তর্বাস! | BD Health\nমূলপাতা স্বাস্থ্য-সেবা পুরুষের স্বাস্থ্য পুরুষদের বিপদের কারণ হতে পারে অন্তর্বাস!\nআন্ডারওয়্যার ব্যবহার করেন না বর্তমানে এমন কোনো পুরুষ খুঁজে পাওয়া যাবে না বললেও চলে । কিন্তু বেশিরভাগ পুরুষই জানেন না, এই আন্ডারওয়্যারও হতে পারে তাদের ক্ষতির কারণ।\nঅন্তর্বাস যেটাই হোক না কেন, সেটা ব্যবহার করবেন সঠিক সাইজের। এমনকি গেঞ্জিটাও খুব বেশী ঢিলেঢালা বা টাইট ব্যবহার করবেন না। ভুল মাপের অন্তর্বাস পরিধান করলে যে উদ্দেশ্য আপনি অন্তর্বাস পরেন, সেটিই পূরণ হয় না। গোপন অঙ্গ প্রয়োজনীয় সাপোর্ট পায় বেশী ঢিলেঢালা হলে এবং বেশী টাইট হলে অধিক চাপে দেহের ক্ষতি হয়। এছাড়া এর ফলে আপনার ওজনটাও বেশী দেখা যায়!\nপুরুষদের শুক্রাণু রক্ষায় আসছে ‘সুপারহিরোদের অন্তর্বাস’\nমোবাইল ফোন ও ল্যাপটপের ইলেকট্রোম্যাগনেটিক রেডিয়েশনের কারণে শুক্রাণুর ক্ষতি হয়। যুক্তরাজ্যের গবেষকেরা শুক্রাণুর ক্ষতি ঠেকাতে বিশেষ এক ধরনের কাপড় ও তন্তু দিয়ে অন্তর্বাস তৈরি করেছেন। তাঁদের দাবি, এই অন্তর্বাস ওয়াই-ফাই সমর্থনকারী যন্ত্র যেমন-স্মার্টফোন ও ল্যাপটপ থেকে নির্গত তড়িচ্চুম্বকীয় বিকিরণ ৯৯ দশমিক নয় শতাংশ পর্যন্ত আটকে দিতে পারে। তাঁরা এই অন্তর্বাসের নাম দিয়েছেন ‘ওয়্যারলেস আর্মার’। এক প্রতিবেদনে এ তথ্য জানিয়েছে টেলিগ্রাফ\nযুক্তরাজ্যের গবেষক জোসেফ পারকিনস এই অন্তর্বাস তৈরি করেছেন। তিনি এই প্রকল্প সফল করতে ক্রাউডফান্ডিংয়ের মাধ্যমে প্রচার চালিয়ে তহবিল সংগ্রহ করেন।\nএই অন্তর্বাসকে স্যার রিচার্ড ব্র্যানসন নাম দিয়েছেন ‘সুপারহিরোদের অন্তর্বাস’। এটি তৈরিতে কাপড়ের সঙ্গে বিশুদ্ধ রুপার তন্তু ব্যবহার করা হয়েছে। এতে তড়িচ্চুম্বকীয় বিকিরণ বাধাগ্রস্ত হয় এবং শুক্রাণুর ক্ষতি করতে পারে না।\nগবেষকেরা পরীক্ষা করে দেখেছেন, ওয়্যারলেস আর্মারের রেডিয়াটেক্স ফেব্রিক ১০০ মেগাহার্টজ থেকে দুই দশমিক ছয় গিগাহার্টজ পর্যন্ত বিকিরণ ৯৯ দশমিক নয় শতাংশ পর্যন্ত প্রতিরোধ করতে পারে। এ ছাড়াও এই অন্তর্বাস ব্যাকটেরিয়া প্রতিরোধী।\nগবেষক পারকিনস বলেন, ‘আর সবার মতো আমার ক্ষেত্রেও সাম্প্রতিক সময়ে স্মার্টফোন ও ল্যাপটপের ব্যবহার বেড়ে গেছে। এখন প্রচুর তড়িচ্চুম্বকীয় বিকিরণের সামনে উন্মুক্ত হয়ে পড়ছি। কুঁচকি এলাকায় তার প্রভাব পড়ছে বেশি। পদার্থবিজ্ঞানে পড়াশোনার কারণে খুব সহজেই এ সমস্যার সমাধানের পথটি জানা ছিল।’\nঅবশ্য স্মার্টফোনের ব্যবহারের ফলে শুক্রাণুর ক্ষতির বিষয়টি নিয়ে এখনো বিতর্ক রয়েছে। তবে এক্সটার বিশ্ববিদ্যালয়ের গবেষকেদের সাম্প্রতিক পর্যালোচনায় দেখা গেছে, শুক্রাণুর স্বাস্থ্যের সঙ্গে তড়িচ্চুম্বকীয় বিকিরণ বিষয়টির সম্পর্ক রয়েছে।\nআর্জেন্টিনার গবেষকেদের করা এক গবেষণার ফল বলছে, ওয়াই-ফাই সুবিধার ল্যাপটপের কাছে চার ঘণ্টা থাকা মানে ২৫ শতাংশ শুক্রাণুর মৃত্যু। এদিকে বিশ্ব স্বাস্থ্য সংস্থা বলছে, ক্যানসারের জন্যও দায়ী এই বিকিরণ।\nযুক্তরাজ্যে ২৪ থেকে ৩৫ পাউন্ড দামে ওয়্যারলেস আর্মারের ওয়েবসাইট থেকে এই অন্তর্বাস বিক্রি হচ্ছে।\nপূর্ববর্তী সংবাদ বুকে জমা কফ দূর করার উপায়\nপরবর্তী সংবাদ শুক্রাণু কমে যাওয়ার কারণ-যেসব বদভ্যাস শুক্রাণুর ক্ষমতা কমিয়ে দেয়


ক্রমশ ছোট হয়ে যাচ্ছে চাঁদ, দাবি বিজ্ঞানীদের! - Daily BD Mail - বাংলা নিউজ পোর্টাল\nHome আন্তর্জাতিক হোম ক্রমশ ছোট হয়ে যাচ্ছে চাঁদ, দাবি বিজ্ঞানীদের!\nWednesday, May 15, 2019 আন্তর্জাতিক , হোম Edit\nঅনলাইন ডেস্কঃ বয়স বাড়ছে তার। তাই একদিকে যেমন বাড়ছে বলিরেখা, আরেকদিকে তেমনই বাড়ছে কম্পন। কথা হচ্ছে চাঁদকে নিয়ে।


আগ্রা কি অগ্রবন? করদাতাদের নাম করে ট্যুইটে যোগী সরকারকে খোঁচা অপর্ণা সেনের\nMonday, October 18th, 2021, 1:34:01 AM\nআগ্রা কি অগ্রবন? করদাতাদের নাম করে ট্যুইটে যোগী সরকারকে খোঁচা অপর্ণা সেনের, কে নেয় এই সিদ্ধান্ত, প্রশ্ন শিল্পীর\nWritten By অনির্বাণ দাশ Published On Friday, November 22nd, 2019, 3:00:32 PM IST\nএলাহাবাদ, ফৈজাবাদ, মুঘল সরাইয়ের পর এবার কি আগ্রা বদলে অগ্রবন? এই প্রশ্ন এখন ঘুরপাক খাচ্ছে দিল্লি-লখনউয়ের অলিগলিতে। কিন্তু কেন উঠছে এই প্রশ্ন? সম্প্রতি উত্তর প্রদেশের মুখ্যমন্ত্রী যোগী আদিত্যনাথের দফতর থেকে চিঠি গিয়েছে আগ্রা জেলা প্রশাসন এবং ডক্টর বি আর আম্বেডকর বিশ্ববিদ্যালয়ের ইতিহাস বিভাগে। চিঠির নির্যাস, তাজের শহর আগ্রা কি কখনও অগ্রবন নামে পরিচিত ছিল? লাগাতার নাম বদল করে ইদানীং নাম করে ফেলা যোগী আদিত্যনাথ সরকার যখন এই প্রশ্ন নিয়ে নাড়াচাড়া শুরু করেছে, আগ্রার নাম বদলের গুঞ্জন নিয়ে স্বভাবতই উত্তাপ ছড়াচ্ছে রাজনীতির আকাশে বাতাসে। এবার এই প্রসঙ্গেই কড়া অবস্থান নিলেন বাংলার অভিনেতা তথা চিত্র পরিচালক অপর্ণা সেন।\nসম্প্রতি অসহিষ্ণুতা ইস্যুতে প্রধানমন্ত্রীকে খোলা চিঠি হোক কিংবা এনআরএস, জেএনইউ। প্রতিটি ইস্যুতে নিজের অবস্থান পরিষ্কার করেছেন অপর্ণা সেন। এবার তিনি মুখ খুললেন যোগী আদিত্যনাথের নাম বদলের রাজনীতি নিয়ে।\nবৃহস্পতিবার দুপুরে অপর্ণা সেন, নিজের ট্যুইটার হ্যান্ডেল থেকে একটি পোস্ট করেন। তাতে তিনি লেখেন, গুজব শুনছি আগ্রার নাম নাকি বদলে যাচ্ছে? আশা করব এটা গুজবই। কে এই সিদ্ধান্ত নেয়? ভারতের করদাতা জনগণের সঙ্গে আলোচনা না করে কীভাবে এটা করা যায়? আমরা আগ্রা নাম বদলে অন্য কোনও নাম রাখতে দেব না।\nসম্প্রতি জেএনইউতে ফি বিতর্কের সময় বিজেপিপন্থীদের বক্তব্য ছিল, করদাতাদের টাকা জেএনইউতে দেশদ্রোহী তৈরির জন্য খরচ করা উচিত নয়। সেই সময় অপর্ণা সেন পাল্টা ট্যুইট করে বলেছিলেন, আমার করের টাকা যেন জেএনইউয়ের মতো শিক্ষা প্রতিষ্ঠানের পিছনেই খরচ করা হয়। তাতে বিতর্কও হয়েছিল বিস্তর। পর্যবেক্ষকরা বলছেন, জেএনইউয়ের বিরোধিতা করতে যে করদাতাদের দোহাই দিচ্ছে বিজেপি-আরএসএস, আগ্রার নাম বদলের ক্ষেত্রে সেই করদাতাদের সঙ্গেই আলোচনা না করার অভিযোগ তুলে আসলে অপর্ণা সেন বিজেপির নাম বদলের রাজনীতির মূলে আঘাত করেছেন।


ড্রাইভিং লাইসেন্স নিয়ে বড় ঘোষণা রাজ্য সরকারের, জরিমানাও হবে মুকুব! – Bartamannews.Com\nHome/নিউজ/ড্রাইভিং লাইসেন্স নিয়ে বড় ঘোষণা রাজ্য সরকারের, জরিমানাও হবে মুকুব!\nনিজস্ব প্রতিবেদন :- এই সভ্যতা আমরা প্রতিনিয়ত উন্নত হচ্ছে । এবং উন্নত হওয়ার সাথে সাথে বিভিন্ন যানবাহন ও যন্ত্রপাতির ব্যবহার ক্রমশ বেড়েই চলেছে । সেই অর্থে প্রতিনিয়ত বাড়ছে গাড়ি বা বাইকের সংখ্যা । কিন্তু শুধুমাত্র বাইক থাকলে হবেনা । তার নির্দিষ্ট কাগজপত্র সময় মতন আপডেট রাখতে হবে । এবং সেগুলো যদি না রাখা যায় তাহলে কিন্তু বড়োসড়ো ফাইন করতে পারে সরকারের তরফ থেকে ।\nকিন্তু এই ম-হামা-রীর ক-বলে পড়ে সবকিছু বি-পর্যস্ত হয়ে গেছে । তাই সাধারণ মানুষের সুবিধার্থে সেই মেয়াদ বৃদ্ধি করল রাজ্য সরকার । গাড়ির প্রতিটি কাগজপত্র একটা নির্দিষ্ট মেয়াদ থাকে সেই মেয়াদ এর আগে আবার সেটিকে নতুনভাবে করাতে হয় । কিন্তু যেহেতু এবারে করোনা দ্বিতীয় ঢেউ সবকিছু লন্ডভন্ড করে দিয়েছে তাই তার মেয়াদ বাড়ানো হলো সরকারের তরফ থেকে ।\nসম্প্রতি পশ্চিমবঙ্গ পরিবহন দপ্তরের তরফ থেকে একটি নির্দেশনা জারি করা হয়েছে যার মাধ্যমে তারা জানিয়েছে ড্রাইভিং লাইসেন্স , লার্নার, লাইসেন্স ফিটনেস সার্টিফিকেট রেজিস্ট্রেশন বা যে সমস্ত গুরুত্বপূর্ণ নথি রয়েছে তার মেয়াদ বাড়ানো হলো আগামী ৩১ ডিসেম্বর অবধি । ড্রাইভিং লাইসেন্স-সহ গাড়ির বিভিন্ন নথির মেয়াদ পেরিয়ে যাওয়ার ক্ষেত্রে ‘জরিমানা’ মকুব করার কথাও বলা হয়েছে ওই নির্দেশিকার।\n২০২০ সালের ১ ফেব্রুয়ারি বা তার পরে যে সব গাড়ির নথির মেয়াদ শেষ হয়েছে, সেই সব ক্ষেত্রে এই নির্দেশিকা প্রযোজ্য।প্রসঙ্গত, কেন্দ্রীয় সরকারের তরফে জুন মাসে ড্রাইভিং লাইসেন্স-সহ গাড়ির বিভিন্ন নথির মেয়াদ ৩০ সেপ্টেম্বর পর্যন্ত বাড়ানোর সুপারিশ করা হয়েছিল রাজ্যগুলির কাছে। তার আগে অতিমারি পরিস্থিতির কারণে ৩০ জুন পর্যন্ত বাড়ানোর কথা জানিয়েছিল রাজ্য পরিবহণ দফতর ।\nদুয়ারে সরকার, দুয়ারে রেশনের পর এবার ‘দুয়ারে মদ’? বাড়িতে মদ পৌঁছে দেবে এই4টি সংস্থা! জানালো আবগারি দপ্তর!\nছোট্ট কেশবকে কোলে নিয়ে হারমোনিয়াম বাজিয়ে গান গেয়ে শোনাচ্ছেন মা মধুবনী। সোশ্যাল মিডিয়ায় ব্যাপক ভাইরাল হল ভিডিও।


‘বঙ্গবন্ধুর নামে মসজিদ-মাদরাসা চাই’ - শিখো বাংলায়\nHome ইসলাম প্রতিদিন ‘বঙ্গবন্ধুর নামে মসজিদ-মাদরাসা চাই’\n‘বঙ্গবন্ধুর নামে মসজিদ-মাদরাসা চাই’\nমাওলানা যুবায়ের আহমাদ।।\nকলামিস্ট, খতিব ও ইসলামী আলোচক>\nমূর্তি আর ভাস্কর্য এক নয়, এমন দাবীকারী এক ভাইকে প্রশ্ন করলাম, ভাস্কর অর্থ কী? তিনি বললেন যিনি মূর্তি বানান তাকে মানে মূর্তি নির্মাতাকে ভাস্কর বলা হয়। আমি জিজ্ঞেস করলাম, মূর্তি নির্মাতা যদি ভাস্কর হয়, তাহলে ভাস্কর্য হলো ওই জিনিস যা ভাস্কর বানায় তাহলে মূর্তি আর ভার্সর্যে তফাত কোথায়? তিনি আর কোনো উত্তর দিলেন না।\nভাস্কর্যবিরোধী গণমানুষের একটি বিক্ষোভ হয়েছে। বিশেষ কোনো ব্যক্তির নয়, সার্বিকভাবে মূর্তির বিরুদ্ধে কথা বলছে জনগণ। মূর্তি যারই হোক, ধর্মপ্রাণ মুসলমান তার বিরুদ্ধে। কেন করব না, এ মূর্তিতে কি বঙ্গবন্ধুর বা যার জন্য মূর্তি নির্মাণ করা হয় তার কোনো ফায়দা হয়? বাংলাদেশে যদি বঙ্গবন্ধুর নামে এক কোটি মূর্তিও বানানো হয়, কেও কি বলতে পারবেন এ মূর্তির কারণে পরলৌকিক জীবনে বঙ্গবন্ধুর কোনো উপকার হবে? বরং কোনো ব্যক্তির স্মরণে তার অনুসারীরা মূর্তি বানালে পরলৌকিক জীবনে তার অপকার হবে, এমনটিই কোরআন-হাদিস ও ইসলামিক স্কলারগণ বলেন। তাহলে পরলৌকিক জীবনে বঙ্গবন্ধু অপকার হোক, তা কখনোই বঙ্গবন্ধুর সত্যিকারের শুভাকাঙক্ষী বা অনুসারীরা তা মেনে নিতে পারে না।\nমানুষ মারা গেলে তার জন্য কিছু করতে হলে করতে হয় তার ধর্মীয় নিয়মে। বঙ্গবন্ধু ছিলেন একজন ধর্মপ্রাণ মুসলমান। ইসলামের খেদমতে তার অনেক অবদান রয়েছে। তার ভাষা-বক্তব্যে থাকত ইসলামী পরিভাষার ব্যবহার। তার জন্য কিছু করতে হলে উচিত হবে তার ধর্মবিশ্বাস ইসলামের ভিত্তিতেই করা। সরকারের কাছে দাবি, এদেশে বঙ্গবন্ধুর নামে কতকিছু আছে, ঢাকা শহর একটি ‘বঙ্গবন্ধু শেখ মুজিবুর রহমান জামে মসজিদ, নেই। নেই ‘বঙ্গবন্ধু শেখ মুজিবুর রহমান জামিয়া ইসলামিয়া’।\nএককোটি মূর্তি বানালেও তার কোনো ফায়দা হবে না, তাতে জনগণেরও কোনো ফায়দা হবে না, কিন্তু তার স্থলে মসজিদ-মাদ্রাসা বানালে কবরে থেকে তিনিও উপকৃত হবেন, জনগণেরও উপকার হবে। আমি ২ বছর আগে আমাদের এলাকার এক মরহুম আওয়ামী লীগ নেতাকে নেতাকে বঙ্গবন্ধু শেখ মুজিবুর রহমানের নামে একটি ইবতেদায়ি মাদ্রাসা প্রতিষ্ঠার কথা বলেছিলাম। তিনি রাজিও হযেছিলেন। কিন্তু কিছুদিন পরই তিনি ইন্তিকাল করেন।\nবাংলাদেশে চলমান ভাস্কর্যবিরোধী আন্দালনে নেতৃত্ব দিচ্ছেন যারা, তাদের প্রতি বিনীত অনুরোধ, মাঠে বক্তব্যের আগে একটি প্রতিনিধিদল প্রধানমন্ত্রীর সঙ্গে দেখা করার প্রয়োজন ছিল। গবেষণা, দলিল, যক্তি ও দরদ দিয়ে এটা বোঝানো প্রয়োজন ছিল, ভাস্কর্য মানেই মূর্তি। এতে মরহুম বঙ্গবন্ধুর কোনো ফয়দা নেই। এজন্য প্রয়োজনে হেফাজতে ইসলামের পক্ষ থেকে একটি বিজ্ঞদের শক্তিশালী একটি টিম প্রধানমন্ত্রীর সঙ্গে দেখা করে বোঝানো দরকার। এটিই হবে দাওয়াতের প্রথম মাধ্যম।\nদ্বিতীয়ত, সরকারের উচিত ছিল বঙ্গবন্ধুর নামে ভাস্কর্য না বানিয়ে বঙ্গবন্ধুর ধর্ম অনুমোদন করে এমন বিষয়ে মনোনিবেশন করা। সরকার তা করেনি। আমরাই তা করে দেখাতে পারি। মুফতি শাখাওয়াত সাহেব ‘মুজিব মিনার’ নির্মাণের কথা বলেছেন।\nআমার অনুরোধ, মূর্তিবিরোধী আন্দোলনের পাশাপাশি তরুণ আলেমদের উদ্যোগে রাজধানী ঢাকায় বঙ্গবন্ধুর নামে একটি মসজিদ ও একটি কওমি মাদ্রাসা প্রতিষ্ঠার উদ্যোগ নেওয়া হোক! বাংলাদেশ আমাদের, যুক্তফ্রন্ট থেকে ঊনসত্তরের গণঅভ্যুত্থান-সত্তরের নির্বাচন, মুক্তিযুদ্ধ-স্বাধীনতা আমাদের। আমরা লাল-সবুজের পতাকাকে বুকে লালন করি। আমরা ইসলামের কথা বলি বাংলাদেশে। দাওয়াতী কাজ করি বাংলাদেশে। আল্লাহকে সিজদা দিই বাংলার মাটিতে। সেই বংলাদেশের জন্য অবদান রেখে কবরে যাওয়া ভাসানী, তর্কবাগিস ও বঙ্গবন্ধুকে বাদ আমরা দিই না। বঙ্গবন্ধুও আমাদের। তাদের স্মরণ করি। মুসলিম এ নেতাদের স্মরণের অংশ হিসেবেই ইসলামী মনীষীদের পাশাপাশি বঙ্গবন্ধু-ভাসানীর নামে মসজিদ নির্মাণও হতে পারে মূর্তিবিরোধী আন্দোলনের একটি কৌশল।\nPrevious articleসৌদির তাবুকে সর্ববৃহৎ গম্বুজবিশিষ্ট পিলারবিহীন অত্যাধুনিক দৃষ্টিনন্দন মসজিদ\nNext article২৭ বছর পর আর্মেনিয় দখল মুক্ত আজারবাইজানের ‘অগদাম’ অঞ্চল\nযোহর দুপুর ১১:৪৬\nআছর বিকাল ২:৫০\nএশা রাত ৬:৩০\nমৃত্যুর পরে মানুষের পরবর্তি ৯টি আকাঙ্ক্ষা\nস্বামী-স্ত্রীর মাঝে যে কাজগুলো করা সুন্নাত\nআমাদের থেকে বরকত চলে যাচ্ছে কেনো?


নিউ মিডিয়ার যুগের বাংলাদেশে প্রকাশিতব্য ভিন্নধারার মাল্টিমিডিয়া নিউজ পোর্টাল “সিটিনিউজ ঢাকা’’র লক্ষ্মীপুর প্রতিনিধি নিয়োগ পেলেন, সাংবাদিক জুনায়েদ আহমেদ। নিয়োগ পাওয়ার পর তিনি পত্রিকাটির সংশ্লিষ্ট সকলকে ধন্যবাদ জানিয়েছেন। এপ্রিলের প্রথম সপ্তাহে সিটিনিউজ ঢাকা’র যাত্রা শুরু হবে।\nসাংবাদিক জুনায়েদ আহমেদ দীর্ঘ দিন থেকে জাতীয় দৈনিক শেয়ার বিজ এবং লক্ষ্মীপুর থেকে প্রকাশিত পত্রিকায় কাজ করে যাচ্ছেন। তার লেখা ফিচার ভিত্তিক প্রতিবেদনে প্রতিনিয়ত লক্ষ্মীপুর জেলার নানা গুরুত্বপূর্ন বিষয় ফুটে ওঠেছে । এবার ভিন্নধারার মাল্টিমিডিয়া ভিত্তিক নিউজ পোর্টাল সিটিনিউজ ঢাকা’র প্রতিনিধি হিসেবে সংশ্লিষ্ট সকলের সহযোগিতা চেয়েছেন।\nএদিকে রোববার (১৪ মার্চ) রাজধানীর বনানীর এক অভিজাত হোটেলে জমকালো আয়োজনের মধ্য দিয়ে সিটিনিউজ ঢাকা’র জেলা প্রতিনিধি সম্মেলন ও পরিচিতি অনুষ্ঠান শেষ হয়েছে। সেখানে দেশের ৬৪ জেলার প্রতিনিধিরা উপস্থিত ছিলেন।\nঅনুষ্ঠানস্থলে উপস্থিত ছিলেন, অপরাধ বিষয়ক দেশের খ্যাতনামা সাংবাদিক ও সিটি নিউজ ঢাকা’র ব্যবস্থাপনা পরিচালক সৈয়দ আতিক, সিটি নিউজের উদ্যোক্তা পরিচালক সৈয়দ সানজীদা আফরীন, সম্পাদক মু. আ. কুদ্দুস, কান্ট্রি এডিটর অপূর্ব ইব্রাহীম, সিনিয়র সাংবাদিক রেজানুর রহমানসহ প্রতিষ্ঠানটির সংশ্লিষ্টরা।\nসিটিনিউজ সূত্রে জানা যায়, পর্যায়ক্রমে পাঁচ শ’ সাংবাদিক ও কলাকৌশলীর কর্মসংস্থান হবে সিটিনিউজ ঢাকায় । এটি একাধারে পত্রিকা, টিভি, রেডিও এবং পরিপূর্ণ একটি বিনোদন মাধ্যম হিসেবেও গড়ে ওঠবে।\nফেসবুকে ভুয়া কন্যা শিশু দিবস পালন\nনিবন্ধনের জন্য আবেদিত নিউজপোর্টালগুলোর দ্রুত নিবন্ধন দিতে হবে: বনপা


করোনা দূর্যোগে নীলফামারীতে দুস্থ ২০ হাজার রোজাদার মানুষের মাঝে মাস ব্যাপী ইফতার বিতরণ কর্মসূচি শুরু করেছে স্বেচ্ছাসেবী সংগঠন ‘সেইফ ফাউন্ডেশন’। গতকাল বৃহস্পতিবার(১৫ এপ্রিল/২০২১) বিকাল ৫টায় জেলা শহরের ৫০টি মসজিদের সম্মানিত ইমাম, মুয়াজ্জেন ও খাদেম হজুর সহ শহরের গাছবাড়ী মোড়ে ৫০০জনের মাঝে ইফতার বিতরণ করা হয়। প্রতিদিন শহরের বিভিন্ন পয়েন্টে ৫০০ জন এই ইফতার বক্স পাবেন।\nএর আগে পহেলা রমজান গতকাল বুধবার(১৪ এপ্রিল) বিকালে শহরের চৌরঙ্গী মোড়ে কর্মসূচির উদ্বোধন করেন কার্যক্রমের পৃষ্ঠপোষক নীলফামারী পৌর মেয়র দেওয়ান কামাল আহমেদ। এ সময় অন্যান্যের মধ্যে উপস্থিত ছিলেন, নুহা অটো রাইস মিলের চেয়ারম্যান সৈয়দ রাকিব হাসান, সেইফ ফাউন্ডেশনের প্রধান সমন্বয়কারী মো. রাসেল আমিন, জেলা ছাত্রলীগের সাধারণ সম্পাদক মো. মাসুদ সরকার প্রমুখ।\nনীলফামারী পৌরসভার মেয়র দেওয়ান কামাল আহমেদ বলেন, করোনার দ্বিতীয় ঢেউয়ে চলছে লকডাউন। রমজানের এই সময়ে দরিদ্র মানুষরা যাতে ইফতার থেকে বঞ্চিত না হন সে জন্য ওই কর্মসূচি নেয়া হয়েছে। যা সেইফ ফাউন্ডেশনের মাধ্যমে সম্পন্ন করা হচ্ছে।\nসেইফ ফাউন্ডেশনের প্রধান সমন্বয়কারী রাসেল আমিন স্বপন বলেন, গত বছর করোনাকালীন সময়ে গোটা রমজান মাসজুড়ে ২০ হাজার দুস্থ রোজাদার মানুষের মাঝে ইফতার বিতরণ করেছে সংগঠনটি। এবছরও করোনা মহামারী এবং লকডাউন চলমান থাকায় ২০ হাজার দুস্থ মানুষের মাঝে বিনা মূল্যে ইফতার বিতরনের কাজ শুরু করেছে সংগঠনটি। যা গোটা রমজান মাসজুড়ে সংগঠনের স্বেচ্ছাসেবকরা রোজাদারদের নির্ধারিত স্থানে পৌঁছে দিবেন।


Manikantan v asaexecutive director, he also resigns the company - Bengali Oneindia\n18 min ago দ্বিতীয় ম্যাচেও হার! বিশ্ব ট্যুর ফাইনালসের নক আউটে আদৌ পৌঁছবেন কি সিন্ধু ও শ্রীকান্ত?\n21 min ago আজ ২ টি স্টেন্ট বসল সৌরভের, মহারাজকে দেখতে অ্যাপোলোতে মুখ্যমন্ত্রী মমতা\n27 min ago বিজেপিতে যাচ্ছেন বৈশালী ডালমিয়া! অমিতের ৩১ জানুয়ারির 'ধামাকা' সভা ঘিরে জল্পনা\n39 min ago কৃষি আইনের বিরোধিতায় প্রথম পদক্ষেপ মমতার, রাজ্য বিধানসভায় বিরোধিতার প্রস্তাব\n| Updated: Sat, Nov 16, 2019, 22:20 [IST]\nরিলায়েন্স কমিউনিকেশনের ডিরেক্টরের পদ থেকে ইস্তফা দিলেন অনিল ধীরুভাই আম্বানি। সংস্থার তরফে জানানো হয়েছে অনিল আম্বানির পাশাপাশি ছায়া ভিরানি, রায়না কারানি, মঞ্জরি ক্যাকার, সুরেশ রাঙ্গাচার এই চারজন সংস্থার ডিরেক্টর পদ থেকে ইস্তফা দিয়েছেন। বর্তমানে এই সংস্থায় ডিরেক্টর পদে রয়েছেন এসবিআইয়ের প্রাক্তন চেয়ারম্যান এ কে পুরওয়ার।\nজানা গিয়েছে, এক্সিকিউটিভ ডিরেক্টরের পদ থেকে ইস্তফা দিলেন মণিকান্তন ভি এবং তাঁর জায়গায় নতুভাবে নিয়ে আসা হয়েছে ডি বিশ্বনাথকে। তিনি চিফ ফাইনান্সিয়াল অফিসারও।\nসম্প্রতি বিপুল ব্যবসায়িক ক্ষতির কারনে রিলায়েন্স কমিউনিকেশন সংস্থাটি দেউলিয়া হয়েছে। ২০১৯ সালের জুন থেকে সেপ্টেম্বরের মধ্যে ৩০ হাজার ১৪২ কোটি টাকার ক্ষতির সম্মুখীন হয়েছে সংস্থাটি। গত অর্থ বর্ষে ১১৪১ কোটি টাকার লাভ করেছিল এই সংস্থা।\nanil ambani reliance mukesh ambani অনিল আম্বানি রিলায়েন্স মুকেশ আম্বানি\nManikantan v asaexecutive director, he also resigns the company


জনসভা, মিছিল থেকে বাড়ি বাড়ি প্রচারে ব্যাপক সাড়া, ডোমজুড়ে আশাবাদী রাজীব - Prothom Kolkata Bengali news, Kolkata News, Bengali Politics, IPL, ISL\nজনসভা, মিছিল থেকে বাড়ি বাড়ি প্রচারে ব্যাপক সাড়া, ডোমজুড়ে আশাবাদী রাজীব\nএকুশের নির্বাচনে নন্দীগ্রামের পর যে বিধানসভা কেন্দ্রটিকে নিয়ে প্রচুর আলোচনা হয়েছে সেটি হাওড়ার ডোমজুড় কেন্দ্র। তৃণমূল ছেড়ে বিজেপিতে যোগদানের পর এখান থেকে প্রার্থী হয়েছেন রাজীব বন্দ্যোপাধ্যায়। স্থানীয় তৃণমূল সাংসদ কল্যাণ বন্দ্যোপাধ্যায় তারপর থেকেই নজিরবিহীন আক্রমণ করেছেন তাঁকে। মুখ্যমন্ত্রী মমতা বন্দ্যোপাধ্যায় পর্যন্ত সরব হয়েছেন তাঁর বিরুদ্ধে। গদ্দার, মীরজাফর, বিশ্বাসঘাতক প্রভৃতি শব্দ বারবার শুনতে হয়েছে তাঁকে। আয়রে রাজীব খেলবি আয়, ডোমজুড়েতে খেলতে আয়, এমনভাবে তাঁকে নিশানা করেছেন কল্যাণ।\nপ্রচারে বের হয়ে বহুবার তৃণমূল সমর্থকদের বাধার মুখোমুখি হতে হয়েছে তাঁকে। কখনও জুতো ছোড়া হয়েছে, কখনও রাজীবের পোস্টারে কালি লাগিয়ে দেওয়া হয়েছে। সম্প্রতি কোনা এক্সপ্রেসওয়ের ওপর অবস্থান বিক্ষোভে বসেছেন তিনি। সেদিন সঙ্গে ছিলেন কেন্দ্রীয় বিজেপি মুখপাত্র শাহনওয়াজ হুসেন। অভিযোগ রাজীবকে প্রচার করতে দেওয়া হয়নি সেদিন। কিন্তু এরপরেও তাঁর আত্মবিশ্বাসে সামান্যতম চিড় ধরেনি।\nডুমুরজলায় প্রধানমন্ত্রী নরেন্দ্র মোদি সভা করেছেন। আজ বুধবার কেন্দ্রীয় স্বরাষ্ট্রমন্ত্রী অমিত শাহ ডোমজুড়ে রোড শো করেছেন। এসেছেন অন্যান্য কেন্দ্রীয় নেতৃত্ব। কিন্তু ডোমজুড়ে বিজেপির প্রধান ভরসা স্বয়ং রাজীবই। এখানে প্রতীক নয়, প্রার্থী বড়। তাই গত দু’মাস ধরে মিটিং-মিছিলের পাশাপাশি তিনি সবচেয়ে জোর দিয়েছেন বাড়ি বাড়ি প্রচারের ওপর।\nকখনও বয়স্কদের পায়ে হাত দিয়ে প্রণাম করেছেন, আবার বাচ্চাদের কোলে তুলে নিয়েছেন। সবচেয়ে বড় কথা তৃণমূল যখন তাঁর বিরুদ্ধে কু-কথার ঝড় বইয়ে দিয়েছে, তখনও একটিও খারাপ শব্দ ব্যবহার করেননি তিনি। এটাই তাঁর রাজনৈতিক ইউএসপি। রাজীব ঘনিষ্ঠদের দাবি, নির্দল হয়ে দাঁড়ালেও এখান থেকে তিনি জিতবেন। সেক্ষেত্রে সংখ্যালঘু ভোটের একটা বড় অংশ তাঁর দিকে চলে আসবে। যদিও রাজীব এই সম্পর্কে একটি কথাও বলেননি।\nআরো পড়ুন : তৃতীয় দফার ভোটে কোন কেন্দ্রে কত ভোট?\nনির্বাচনে প্রতিটি দলের প্রার্থীরা জনসংযোগ করবেন, এটাই স্বাভাবিক। কিন্তু রাজীবের ক্ষেত্রে বিষয়টা একেবারেই অন্যরকম। রাজনীতির পাশাপাশি তিনি বহুদিন ধরেই সামাজিক কর্মকাণ্ডে জড়িয়ে ছিলেন। তার একটি উল্লেখযোগ্য হল নিখরচায় ছাত্র-ছাত্রীদের টিউশনের ব্যবস্থা করা। রাজীবের ব্যক্তিগত উদ্যোগে এরকম পড়াশোনার সেন্টার চলে ডোমজুড়ের বেশ কয়েকটি জায়গায়। এলাকার মানুষ মনে করেন, শুধুমাত্র ভোটের টানে নয়, সমাজ গঠনে তিনি একটা গুরুত্বপূর্ণ ভূমিকা পালন করেন।\nতাই দশ বছর আগে এই কেন্দ্রে প্রথম জেতার পর থেকেই রাজীব সবার ঘরের ছেলে হয়ে উঠেছেন। পুরনো দলে থাকার সময় হাওড়া জেলা তৃণমূল রাজনীতিতে তিনি অরূপ রায়ের বিরোধী গোষ্ঠী হিসেবে পরিচিত ছিলেন। তখন বারবার তিনি দুর্নীতির অভিযোগে সরব হয়েছিলেন সেই অংশের বিরুদ্ধে। তাই রাজীবের প্রচারে উঠে এসেছে শিক্ষা, কর্মসংস্থান, দুর্নীতিহীন সমাজ, স্বাস্থ্য এবং সার্বিক পরিকাঠামো উন্নয়নের কথা। রাজীব একাধিক জায়গায় বলেছেন, ” সবাই হয়ত সরকারি চাকরি পাবেন না। কিন্তু সবাই যাতে চাকরি পান সেই পরিস্থিতি গড়ে তুলতে হবে। আর সেটাই আমরা করব বিজেপি ক্ষমতায় এলে”।\nঅর্থাৎ ভোটের লক্ষ্যে শুধুমাত্র একগুচ্ছ গালভরা প্রতিশ্রুতি তিনি প্রচারে দেননি। ছোট ছোট পথসভা করে নিজের বক্তব্য জানিয়েছেন। অনেক জায়গায় তৃণমূলের চোখরাঙানিতে মানুষ ইচ্ছা থাকলেও যোগ দেননি রাজীবের কর্মসূচিতে, এমন অভিযোগ ডোমজুড়ে কান পাতলেই শোনা যায়। শনিবার সেখানে নির্বাচন। বৃহস্পতিবার বিকেলে শেষ হচ্ছে প্রচার কর্মসূচি। শেষ লগ্নে রোড শো করে ডোমজুড়ে ঝড় তুলে দিয়ে গেলেন কেন্দ্রীয় স্বরাষ্ট্রমন্ত্রী অমিত শাহ। তাই রাজীব অনেকটাই নিশ্চিন্ত ডোমজুড়ে জেতার ব্যাপারে।\nTags: mamata banerjee Narendra modi Rajiv Banerjee\nPrevious প্রধানমন্ত্রীর কাছে অরূপ রায়ের প্রশ্ন…\nNext ভোট বন্ধ করার আর্জি! পিপিই পরে রাস্তায় শুয়ে আবেদন !কমিশন কি ভাবছে?\nকরোনার ইতিহাসে বিশ্বে একদিনে শনাক্তের সব রেকর্ড ভাঙল ভারত


Eidesh.com: চর্চা: বাঙালির মনভূমি নির্মাণ তত্ত্বঃ গ্রন্থ, মন্ত্র ও কৃষ্টি-কালচার\nবাঙালির মনভূমি নির্মাণ তত্ত্বঃ গ্রন্থ, মন্ত্র ও কৃষ্টি-কালচার\nNur Kazi, সোমবার, এপ্রিল ২৯, ২০১৩\nনূর মোহাম্মদ কাজী\nবাঙালির মনভূমি নির্মাণে গ্রন্থ, মন্ত্র ও কৃষ্টি-কালচারের ভূমিকা রয়েছে। এ নিয়ে আলোচনা হওয়া দরকার। আমাদের গ্রন্থ-মহাগ্রন্থ আছে, মন্ত্র-মহামন্ত্র আছে, আছে কৃষ্টি-কালচার। আমাদের মধ্যে কেহ মহাগ্রন্থপন্থী, কেহ মহামন্ত্রপন্থী, আবার কেহ বা হলেন কৃষ্টি-কালচারপন্থী। এ তিনপন্থী মানুষের মনভূমি বিশ্লেষন করে আমরা বাঙালির মনভূমি নির্মাণ তত্ত্ব খুঁজে পেতে চাই।\nপ্রথমেই আমরা বাঙালি জাতি-স্বত্বার বিকাশ নিয়ে কিছু কথা বলতে চাই। বিগত পাঁচ হাজার বছর ধরে বঙ্গীয় বদ্বীপে বসবাসকারী জনগোষ্ঠীই হলো বাঙালি জনগোষ্ঠী। অস্ট্রো-এশিয়াটিক এ জনগোষ্ঠীর আদি নাম সাঁওতাল জনগোষ্ঠী। আদিতে এরা প্রকৃতি পুজারী ছিলেন। সূর্যকে সকল ক্ষতার উত্স মনে করতেন। এ কারনে সূর্য পুজা করতেন। সাঁওতাল ভাষায় “বঙ” শব্দের অর্থ সূর্য। এরা এদের এ আরাধ্য ইশ্বরের নাম দিয়েছিলেন “বঙা” বলে। এক সূর্যকে কেন্দ্র করে গড়ে উঠার কারনে সাঁওতালদের এ বঙা হলো এক ইশ্বর। এ এক ইশ্বর ধারনার ভিত্তিতে সাঁওতালদের মধ্যে ঐক্য-শৃংখলাবোধ (Unity of Uniformity) গড়ে উঠে। এ বঙা নাম থেকেই “বাঙাল” এবং “বাঙালি জাতি-স্বত্তা” বিকাশ লাভ করে। বহিরাগতরা এসে বাঙালি জাতির এ প্রারম্ভিক ইতিহাস মুছে ফেলে। এর বিপরীতে বহিরাগতরা নিজেদের ইতিহাসকে বাঙালি জাতির মনভূমিতে বপন করেন। এ প্রেক্ষাপটে আমরা মহাগ্রন্থপন্থী, মহামন্ত্রপন্থী ও কৃষ্টি-কালচারপন্থীদের নিয়ে আলোচনা করবো।\nবাংলাদেশের মানুষদের মধ্যে হাতেগনা স্বল্প কিছু লোক ছাড়া সবাই গ্রন্থ-মহাগ্রন্থপন্থী। ইসলাম, হিন্দুইজম, খৃষ্টিয়ানিটি ও বৌদ্ধইজম এদেশের অন্যত প্রধান ধর্ম। কোরান, বেদ, বাইবেল ও ত্রিপীটক যথাক্রমে এ ধর্মগুলুর মহাগ্রন্থ। কোরান আরবী ভাষায়, বেদ সংষ্কৃতি ভাষায়, বাইবেল আরবী ভাষায় এবং ত্রিপীটক পালি ভাষায় লিখিত মহাগ্রন্থ। এ মহাগ্রন্থগুলু সাধারন ধার্মিকগন পড়তে পারেন না, বুঝতেও পারেন না। ধর্মগ্রন্থ জানা লোকের সংখ্যা সব ধর্মেই খুব কম। ধর্ম জ্ঞান চর্চার বিষয়। স্রষ্টা ও সৃষ্টির মধ্যকার গুড়-রহস্য বুঝার জন্য জ্ঞান সাধনার প্রয়োজন। সব মানুষের পক্ষে জ্ঞান চর্চা সহজ হয় না। এ জন্য আধ্যাত্ত্বিক জ্ঞান সাধক শ্রেণী গড়ে উঠেছে। এরা ধর্মীয় গুরু। সব ধর্মেই ধর্মের গুরু শ্রেণী রয়েছেন। ইসলাম ধর্মে আলেম-ওলামা, হিন্দু ধর্মে ব্রাম্মন ঠাকুর, খৃষ্টিয়ান ধর্মের পোপ-পাদ্রী ও বৌদ্ধ ধর্মের ভিক্ষু শ্রেণী রয়েছেন। ধর্ম সমাজে এরা সর্বোচ্চ আসনের অধিকারী। এরা সমাজ ও রাষ্ট্রের আদর্শিক ঐক্য-শৃংখলা অব্যাহত রাখার শৈক্ষিক দায়িত্ব পালন করেন। এরা আমাদের সমাজ ও রাষ্ট্রের ধর্মীয় গুরু শ্রেণী (Faith Professional)।\nআমরা স্রষ্টা ও সৃষ্টির মধ্যকার গুড়-রহস্য বুঝার জন্য জ্ঞান সাধনার প্রয়োজনীয়তার কথা বলেছি। ধর্মীয় গুরু শ্রেণী গড়ে উঠার কথা বলেছি। কোন কোন ধর্মে বংশ পরম্পরা ধর্মগুরু শ্রেণী রয়েছেন। ধর্মগুরুর সন্তানরা ধর্মগুরু হবেন। যেমন ব্রাম্মণের ছেলে ব্রাম্মণ হন, পীরের ছেলে পীর হন। এভাবেই অতীতে ভারত বর্ষের ধর্ম সমাজ ও সামাজিক ক্ষমতার কর্তৃত্ব বিন্যস্থ হয়েছে। সমাজ ক্ষমতায় আশীন এ কর্তৃত্ত্বশীল শ্রেণী চায়নি তাদের হাত থেকে ম র্যাদাশীল এ কর্তৃত্ত্ব অন্যের হাতে চলে যাক। এ জন্য তারা সাধারন ধার্মিকদের গ্রন্থ-ধর্মের চাইতে মন্ত্র-ধর্মের প্রতি আগ্রহী করে তুলেছেন। সাধারন ধর্মাবলম্বীদের তারা মন্ত্র শিক্ষার কথা বলেছেন। গ্রন্ত্রকে সাধারন মানুষদের কাছে দেননি। রেখেছেন নিজেদের কাছে। পরে এ গ্রন্থ দিয়ে গেছেন নিজ সন্তানদের কাছে। ঠাকুর পুত্র বা পীর পুত্র গ্রন্থ-মন্ত্র মুখস্ত করেছেন। এবং ধর্মের গ্রন্থ-মন্ত্র পাঠ করার গুরু দায়িত্ব পালন করেছেন। এ ভাবে ধর্ম সমাজে পীরবাদ ও ব্রাহ্মণ্যবাদের স্তর বিন্যাস ঘটে। পীর বা ব্রাহ্মণ শ্রেণী অধিপতি শ্রেণী (Master) এবং গ্রন্থ ও মন্ত্র বঞ্চিত শ্রেণী অধীন শ্রেণীতে (Slave) পরিনত হয়। ধর্ম সমাজে ধর্মের অধিপতি শ্রেণী হলো অবসরভোগী শ্রেণী (Leisuring class)। আর অধীণ শ্রেণী হলো কর্মজীবী শ্রেণী (Labouring class)। যুগে যুগে এ অবসর ভোগী শ্রেণী নিজেদের সামাজিক অবস্থান ঠিক রাখার জন্য ক্ষমতার মদদ দাতা ছিলেন। এ ধারাবাহিকতা আজো অব্যাহত রয়েছে। পীরবাদ ও ব্রাহ্মণ্যবাদের ক্ষমতার ভিত একই ধারাবাহিকতার ফসল। বিভিন্ন ধর্মের মধ্যে আধ্যাত্ত্বিকতা নিয়ে নানা পার্থক্য থাকলেও জাগতিক ক্ষমতার অবস্থান নিয়ে ধর্মগুরুদের মধ্যে সমজোতা হয়ে যায়। এ ব্যাপারে দক্ষিন এশিয়ার দেশশগুলুর পীরবাদী ও ব্রাহ্মণ্যবাদীরা জাগতিক ঐক্যের এক ইস্পাত-দৃঢ় সুফীবাদী আদর্শ-ভিত্তি নির্মাণ করেছেন। তবে ইউরোপ এ ধরনের অবস্থান থেকে বের হয়ে মুক্তির নবদিগন্ত উন্মোচন করেছে। রেঁনেসা ইউরোপকে মুক্তি দিয়েছে। দক্ষিন এশিয়া “দেবে আর নেবে, যাবে না ফিরে, এই ভারতের মহামানবের সাগর তীরে”-কবির এ কল্পনা আজ বিপরীত গতি নিয়েছে। আমার জানা মতে পশ্চিমা সমাজের কোন ব্যাক্তি দক্ষিন এশিয়ার কোন দেশে এসে বসতি স্থাপনের চিন্তা করেন না। বরং এসব দেশের নিপীড়নমুলক ধর্ম সমাজ পিছে ফেলে আম রা হাজারে হাজারে “পশ্চিমের মহামানবের দেশে” পিঁপড়ার মত চলে আসছি। বিশ্বকবি রবীন্দ্রনাথ ঠাকুর বিশ্ব কবি হয়েছেন, বাঙালির কবি হতে চাননি। তিনি আজ বেঁচে থাকলে দক্ষিন এশিয়ায় তার স্বপ্নের “ভারত মাতা”র দেশে থাকতেন কি না? এ প্রশ্ন কারো কারো মনে জাগতে পারে। এখন এসব দেশগুলুতে একটি শ্লোগান য্যুত্সইঃ “পীরবাদ জিন্দাবাদ”, “ব্রাহ্মণ্যবাদ জিন্দাবাদ”! অধীনতার জয় হউক।\nধর্ম সমাজেই অধিপতি শ্রেণী ও অধীনস্থ শ্রেণীর বিন্যাস ঘটে। ইউরোপে চার্চের অধিপতিদের নিপীড়নের বিরুদ্ধে নিপীড়িত মানুষের প্রতিরোধ গড়ে উঠে। চার্চ কেন্দ্রিক সাঁ ম ন্ত শ্রেণী শিল্প বিপ্লবের মাধ্যমে গড়ে উঠা জাতীয়তাবাদী বুর্জোয়া শ্রেণীর কাছে হেরে যায়। সামন্ত উত্পাদনের স্থলে পুঁজিবাদী উত্পাদন ব্যবস্থা গড়ে উঠে। সমাজে নয়া শ্রেণী বিন্যাস ঘটে। শিল্প মালিক শ্রেণী ও শ্রমিক শ্রেণী। শিল্প মালিক শ্রেণী সামন্ত শ্রেণীর সাথে লড়াইয়ে জেতার জন্য শ্রমিক শ্রেণীর ঐক্যবদ্ধ শক্তির মদদ চায়। শিল্প মালিক শ্রেণী রাষ্ট্রীয় ক্ষমতা দখলের জন্য ইউরোপীয় রেঁনেসার আলোকে শ্রমিক শ্রেণীর সামনে জাতীয়তাবাদ, গনতন্ত্র ও সামাজিক সাম্যের নীতিকে ঐক্যের নীতি হিসেবে নিয়ে আসে। এবং এর ভিত্তিতে জাতীয় কৃষ্টি-কালচার গড়ার উদ্যোগ গ্রহন করে। যার লক্ষ্য ছিল ধর্মনিরপেক্ষ জাতীয় ঐক্য-শৃংখলাবোধ গড়ে তোলা। এ ক্ষেত্রে পশ্চিমা সমাজ সফল হয়। এখানে আর ধর্ম বিজ্ঞান সাধনার বিপক্ষ্যে দাঁড়াতে পারলো না। বিজ্ঞান পশ্চিমা সমাজের জন্য সুফল এনে দিল। ইউরোপের দেশে দেশে জাতি-জাগৃতি এলো। জাতীয় জাগৃতি নিয়ে ইউরোপ সামনে এগিয়ে গেল।\nআমরা বলছিলাম জাতীয় কৃষ্টি-কালচার গড়ার কথা। একটি আধুনিক জাতি-রাষ্ট্রের নিজস্ব কৃষ্টি-কালচার থাকতে হবে। যে রাষ্ট্রের নিজস্ব কৃষ্টি-কালচার থাকে না, সে রাষ্ট্র তাসের ঘরের মত ভেংগে পড়ে। আধুনিক রাষ্ট্র মাত্রই নিজস্ব কৃষ্টি-কালচার দ্বারা চালিত হয়। এখন প্রশ্ন উঠছে ১৯৭১ সালে বাংলাদেশ কি নিজস্ব কৃষ্টি-কালচার নিয়ে প্রতিষ্ঠা লাভ করেছিল? এ কৃষ্টি-কালচারের রূপ রেখা কিরুপ ছিল? বিগত ৪২ বছরে বাংলাদেশের কোন সরকার এদেশের মানুষের চাহিদা অনুযায়ী কালাচারাল পলিসি (Cultural policy) তৈরী করেছে কি? কালাচারাল পলিসি না থাকার কারনে ধর্ম ও কালচার পরস্পরের বিরুদ্ধে এসে দাঁড়াচ্ছে।\nধর্মের সাথে কৃষ্টি-কালচারের সম্পর্ক কি? ধর্ম মানুষের মনে আধ্যাত্ত্বিক চেতনার ভিত নির্মাণ করে। বাস্তবতার কঠোর অবস্থা থেকে বাঁচার জন্য মানুষ আধ্যাত্ত্বিক চেতনায় মগ্ন হয়। তবে বেঁচে থাকার দৈনন্দিন সংগ্রামে মানুষকে উত্পাদন প্রক্রিয়ার সাথে যুক্ত হতে হয়। মৌলিক চাহিদা মিটানোর জন্য তাদেরকে কঠোর সংগ্রাম করতে হয়। এ ছাড়া স্রষ্টা ও সৃষ্টির মধ্যকার গুড়-রহস্য বুঝার জন্য মানব গোষ্ঠিকে এক আধ্যাত্ত্বিক ঐক্য-শৃংখলাবোধ গড়ে তুলতে হয়। এর ভিত্তিতে বাঙালি জনগোষ্ঠী বেঁচে থাকার ক্ষমতা বলয় তৈরী করে। এর বিনির্মাণ কাজ ধর্মকে কেন্দ্র করেই গড়ে ঊঠে। এ ক্ষমতা বলয়ই হলো তাদের নিজস্ব কৃষ্টি-কালচারাল ক্ষমতাবলয় (Cultural power structure)। বাঙালি জনগোষ্ঠীর কৃষ্টি-কালচারাল ক্ষমতা বলয়ের ভিত্তিমূলে রয়েছে ইসলাম ধর্ম। ১৯৪৭ সালের মধ্যেই বংগীয় বদ্বীপের বাঙালি জনগোষ্ঠী তাদের কৃষ্টি-কালচারাল ক্ষমতাবলয় নির্মাণ কাজ সমাপ্ত করে। ১৯৭১ সালে বাংলাদেশ রাষ্ট্র প্রতিষ্ঠিত হবার পর এ কালচারাল ক্ষমতা বলয় পুর্নতা প্রাপ্ত হওয়ার কথা ছিল। কিন্তু তা আর হয়ে উঠেনি। বাঙালির কৃষ্টি-কালচারের ধারাবাহিকতাকে বিভ্রান্তির চোরাগলিতে ঠেলে দেয়া হলো। দূরাগত উর্দ্দু ক্ষমতা বলয়ের স্থলে স্থাপিত হলো উত্তর ভারতের হিন্দি কালচারের ক্ষমতা বলয়। বাঙালির হাজার বছরের সংগ্রামী কৃষ্টি-কালচারের ধারাকে বাহিরের ক্ষমতা বলয় বার বার সুত্র-ছিন্ন (Discontinue) করে দিতে সক্ষম হয়।\nযারা বাংলাদেশকে আধুনিক রাষ্ট্র হিসেবে গড়ে তোলার চিন্তা করছেন, তারা এদেশের মানুষের কৃষ্টি-কালচারালকে ভিত্তিমূলে নিয়ে কাজ করছেন। বাঙালির এথনিক জাতি-স্বত্ত্বা এদের কাছে সব চাইতে বড় ভিত্তিমুল। বাংলা ভাষা এ জাতির কৃষ্টি-কালচারের বাহন। এরা বাঙালির কৃষ্টি-কালচারাল মডেল নির্মানে ইউরোপীয় জাতীয়তাবাদ, গনতন্ত্র ও সামাজিক সাম্যের নীতিকে সামনে নিয়ে আসছেন। এরা বলছেন, ধর্মনিরপেক্ষতার ভিত্তিতে গনতন্ত্র ও সামাজিক ন্যায় বিচার প্রতিষ্ঠার লক্ষ্যেই তারা ১৯৭১ সালে মুক্তির লড়াই করেছেন। লক্ষ্য ছিল বাঙালি জাতীয়তাবাদ ভিত্তিক কৃষ্টি-কালচারাল গড়ে তুলবেন। বিগত ৪২ বছর আমাদের শাষক শ্রেণী কি এ ধারায় কাজ করেছেন? তারা কি বাংলাদেশকে একটি আধুনিক রাষ্ট্র বানাতে চেয়েছিলেন? নাকি ধর্ম রাষ্ট্র বানাতে চেয়েছেন?\nধর্ম রাষ্ট্র বনাম আধুনিক রাষ্ট্র\nবাংলাদেশের বর্তমান ক্ষমতাসীন সরকারের প্রধানমন্ত্রী শেখ হাসিনা ঘোষণা দিয়েছেন তিনি হযরত মুহম্মদ (সঃ) কর্তৃক প্রতিষ্ঠিত মদিনা রাষ্ট্রের আদলে বাংলাশের রাষ্ট্র-কাঠামো গড়ে তুলবেন। এজন্য তিনি বার বার দেশবাসীর সামনে “মদিনা সনদ” বাস্তবায়নের অংগীকার করছেন। এ সনদে রাষ্ট্র পরিচালনা করার ক্ষেত্রে মুসলমান, ইয়াহুদি ও খৃষ্টিয়ান- এ তিন ধর্মের লোকদের অংশ গ্রহন নিশ্চিত করার বিষয়টি ছিল। এখানে উল্লেখ যোগ্য যে, আজ থেকে ১৮৫০ বছর আগে আরব দেশের মদিনা শহরে লোকসংখ্যা ছিল পাঁচ হাজার মাত্র। মদিনা সনদ স্বাক্ষরের সময় ইয়াহুদি ও খৃষ্টিয়ানদের চাইতে মুসলমানরা ছিলেন সংখ্যাল্প। মাত্র পাচঁ শ’ জন। স্বাধীনতার ৪২ বছর পর কাদের ইচ্ছা পুরন করার জন্য আমাদের মাননীয় প্রধান মন্ত্রী বাংলাদেশে মদিনা সনদ বাস্তবায়নের কথা বলছেন? তিনি কেন বাংলাদেশকে ধর্ম রাষ্ট্র বানাতে চান? কারা এতে উপকৃত হবে? এটা কি ১৯৪৭ সালে দ্বি-জাতি তত্ত্বের ভিত্তিতে পাকিস্তান-ভারত রাষ্ট্র প্রতিষ্ঠার পুরানা কাসুন্দি নয় কি?\nআমরা জানি বাঙালি জাতি হাজার বছর ধরে জাতীয়তাবাদী আন্দোলন করছে। হাজার বছর ধরে এ জাতি প্রতিরোধ আন্দোলন গড়ে তুলছে। বাঙালি বৌদ্ধ ধর্ম ও ইসলাম ধর্ম গ্রহন করেছে বর্ণবাদ ও অসাম্যের বিরুদ্ধে প্রতিরোধ লড়াই করার জন্য। বৃটিশ উপনিবেশবাদী শাসনের বিরুদ্ধে লড়াইয়ের এক পর্যায়ে এসে ১৯৪৭ সালে বাঙালিরা পুর্ব পাকিস্তান অর্জন করেছে। ১৯৪৭ সালের পুর্বে বাঙালি জাতি যেমন প্রতিরোধ সংগ্রাম গড়ে তুলেছে, এরপরও তা থেমে যায়নি। ১৯৪৭ সালের আগে বাংলা–আসামের বিস্তীর্ণ এলাকা জুড়ে মজলুম জননেতা মওলানা ভাসানী নিপীড়িত বাঙালিদের সংগঠিত করেছিলেন। নিপীড়ক শ্রেণীর বিরুদ্ধে নিপীড়িতের সংগ্রাম গড়ে তোলার মাধ্যমে তিনি বাঙালি জাতি-স্বত্বার জাগৃতি এনে ছিলেন। ১৯৪০সালে লাহোর প্রস্তাবের মাধ্যমে শেরে বাংলা এ কে ফজলুল হক এ জাতির জন্য স্বরাষ্ট্র কায়েমের স্বপ্ন নির্মাণ করেছিলেন। ১৯৪৭ সালের পর থেকে পুর্ব পাকিস্তানের বাঙালিরা পাকিস্তানীদের আধি প ত্য মোকাবিলার লাদেশের মানুষদের ভুলিয়ে দিতে চান? হাজার বছরের শ্রেষ্ঠ ালিবাঙালি চিলেন বংগবন্ধু শেখ মুজিবুর রহমান। বাঙালি ও মুসলমান হিসেবে তিনি শহীদ হয়েছেন। তাঁরই কন্যা শেখ হাসিনা কেন তাঁর নিজের বাঙালি আত্ম-পরিচয়কে মুছে দিয়ে কেবলমাত্র মুসলমান পরচিতি ধারন করতে চান? শুধু কি ক্ষমতার জন্য?\nমনে রাখা দরকার ১৯৭৫ সালের ১৫ই আগষ্ট বংগবন্ধু হত্যাকান্ডের শিকার হবার পর দিন ১৬ই আগষ্ট আওয়ামী লীগ মন্ত্রী পরিষদ বৈঠক করে সিদ্ধান্ত নিলেন তারা মুসলমান হবেন। এর আগের দিন পযর্ন্ত আওয়ামি লীগ নেতারা বাঙালি ছিলেন। মুসলমান হবার পর তাদের মুসলমানী পোষাক দরকার। বংগবন্ধুর লাশ ধানমন্ডির ৩২ নং রোডের বাড়ীর সিড়ির গোড়ায় ফেলে রেখে তারা মন্ত্রীত্ত্বের ভাগাভাগি ও মুসলমানী পোষাক নির্ধারনে ব্যস্ত ছিলেন। তারা এমনই আওয়ামি লীগার যে “পিতার” নাম একদিনের মধ্যেই ভুলে গেলেন। পিতার লাশ দাপনের চাইতে মুসলমান হওয়াকে এ “সন্তানেরা” গুরুত্বপুর্ন মনে করলেন। মুসলমানের পোষাক কি হবে এ নিয়ে তিন দিনব্যাপী মন্ত্রী পরিষদের বৈঠক করলেন। এবং সিদ্ধান্ত নিলেন যে, এখন থেকে মুসলমানী পোষাক হবে আচকান-টুপী-পায়জামা-পাঞ্জাবী-আর পামসু। অতীব বিস্ময়কর ব্যাপার হলো এই যে, এ নবআত্ম-পরিচিতি ধারনকারী মুসলমানদের কেহই বংগবন্ধুর নামাজে জানাজায় সামিল হলেন না। যা’ হউক, মুসলমান আত্ম-পরিচিতির সিদ্ধান্ত হবার পরপরই ভারত সরকার খন্দকার মোস্তাক আহমদের নেতৃত্বে বাংলাদেশের নবগঠিত সরকারকে স্বীকৃতি দান করেন। এ স্বীকৃতিই ছিল প্রথম কোন বিদেশী সরকারের স্বীকৃতি।\nএ ঘটনার পর বিগত ৩৮ বছর বাংলাদেশ মুসলমানের নামেই শাসন চলছে। এ দেশ এখন শোষকদের জন্য এক স্বর্গরাজ্য। আর সাধারন মানুষদের জন্য হলো এক নরকূণ্ড। যা’ হউক, শাসিতদের ধর্ম দিয়ে ঠান্ডা রাখার জন্য শাসক শ্রেণীর এখন মদিনা সনদের দরকার হয়ে পড়েছে। ব্রাহ্মণ্যবাদের দিল্লী মডেল ও পীরবাদের দেওবন্দী মডেল আজ বাংলাদেশ শাসনের জন্য খুবই দরকার। পীরবাদীরা ১৩ দফার দাবীতে ক্ষমতা দখলের রাজনীতি শুরু করেছেন। আর শাহাবাগ আন্দোলনকারীরা বলছেন তারা মুক্তিযুদ্ধের চেতনা ভিত্তিক বাংলাদেশ কায়েম করবেন। এ জন্য বাংলাদেশের নবপ্রজন্মকে প্রগতির গান শুনাতে কোলকাতা থেকে ঢাকায় দলে দলে কৃষ্টি-কালচারের কলা-কৌশলী ও গায়ক-গায়িকা আসছেন। ভালো।\nএ প্রবন্ধের প্রারম্ভে আমরা বাঙালির মনভূমি নির্মাণে গ্রন্থ, মন্ত্র ও কৃষ্টি-কালচারের ভূমিকাই যে প্রধান তা উল্লেখ করেছিলাম। এ কারনে আলোচনায় আমরা বাংলাদেশের মহাগ্রন্থ, মহামন্ত্র এবং কৃষ্টি-কালচারপ ন্থীদের নিয়ে বিশ্লেষণ করেছি। সমাজ ক্ষমতা বিকাশের সাথে ধর্মাদর্শের গুরুগন কিভাবে নিজ অবস্থান ঠিক করে ফেলতেন তা আমরা দেখাতে চেষ্টা করেছি। বাংলাদেশে ধর্মাদর্শের গুরুগন ছিলেন বহিরাগত। ধর্ম-ভক্ত এবং মুরিদগন ছিলেন এ দেশের আদিবাসী। ধর্মগুরুগণ নিজেদেরকে সমাজ কাঠামোর উঁচুস্তরে বিন্যস্ত করার জন্য ধর্মের নামে যা বলা দরকার তা-ই বলেছেন। বাঙালিকে অধঃস্তন হিসেবে দেখানোর জন্য হেন কোন তুচ্চ বর্ননা নাই যা তারা প্রয়োগ করেন নাই। এদের বাণীতে বাঙালি মাত্রই ছিল “ম্লেচ্ছ, “চন্ডাল”, “নমঃসুদ্র”, “অসভ্য”। অসভ্য বাঙালিকে সভ্য বানাতে গিয়ে এরা ক্ষমতার প্রভু সেজে বসেছিলেন। ধর্মীয় ক্ষমতার কায়েমী চেতনা ভক্তদের জন্য হয়ে পড়ে অধীনতার চেতনা। ক্ষমতার আধিপত্যবাদী চেতনার কারনে অধীনরা কালক্রমে প্রতিরোধ সংগ্রাম গড়ে তোলে। বাঙালির প্রতিরোধ সংগ্রাম এ ধারাবাহিকতারই ফসল। বাঙালিরা বৌদ্ধ ও ইসলাম ধর্ম গ্রহন করেছিলেন বহিরাগত প্রভু আমদানী করার জন্য নয়, বহিরাগতদের বিরুদ্ধে প্রতিরোধ সংগ্রাম গড়ে তোলার জন্য। এ প্রতিরোধ সংগ্রামের শিকড় বাঙালির এথনিক চেতনায় রয়েছে। এ বিষয়টির ব্যাপারে বহিরাগত ধর্ম গুরুরা সচেতন এবং এ কারনে তারা তাদের বহিরাগত রুটকে বাঙালি রুটের চাইতে গুরুত্ববহ করে তোলার অবিরত চেষ্টা করেন। এ ক্ষেত্রে গ্রন্থপন্থী ও মন্ত্রপন্থী আলেম-ব্রাহ্মণরা শত শত বছর একই প্রন্থা গ্রহন করেছেন। বাংলাদেশের ক্ষমতার রাজনীতির সাথে এ আলেম-ব্রাহ্মণদের ভুবন চিন্তা একই রকম। এ ক্ষমতাকাংখী আলেম-ব্রাহ্মণদের বিরুদ্ধে নিপীড়িত বাঙালির সংগ্রাম আজো অব্যাহত আছে। আমরা বলেছি, ধর্মাদর্শ বাঙালির সংগ্রামী চেতনার উজ্জীবনী শক্তি। মনে রাখতে হবে, মজলুম জননেতা মওলানা ভাসানী বাংলার নিপীড়িত মানুষদের মুক্তি দানের লক্ষ্যে ধর্মকেই আদর্শ হিসেবে গ্রহন করে ছিলেন। ইসলামকে তিনি নিপীড়িত মানুষের মুক্তির আদর্শ হিসেবে ব্যাখ্যা করেছেন। বাংলাদেশের স্বাধীনতার সংগ্রামে তাঁর চাইতে বড় অবদান আর কে বেশী রেখেছেন? আজ যদি বাহিরের ইন্দনপ্রাপ্ত কোন দল বাংলাদেশের স্বাধীনতাকে বিপন্ন করে তুলতে চায়, তাদেরকে চিনতে বাংলাদেশেরে মানুষদের বেশী সময় লাগবে না। কারন বাঙালির মননভূমি গড়ে উঠেছে নিপীড়নের বিরুদ্ধে অবিরত প্রতিরোধ সংগ্রাম গড়ে তোলার মাধ্যমে। তারা সংগ্রামের এ ধারাবাহিকতা অব্যাহত রাখবেই।


ট্রিপল মার্কার স্ক্রিন টেস্ট - সুবিধা, পদ্ধতি, ফলাফল এবং আরও অনেক কিছু\nHome গর্ভাবস্থা প্রসব পূর্ববর্তী যত্ন গর্ভাবস্থায় ট্রিপল মার্কার পরীক্ষা\nট্রিপল মার্কার টেস্ট কী?\nকেন এটিকে স্ক্রিনিং টেস্ট বলা হয়?\nগর্ভাবস্থায় ট্রিপল মার্কার পরীক্ষা করার কারণগুলি\nআপনার ট্রিপল টেস্ট কখন করানো উচিত?\nট্রিপল মার্কার স্ক্রিন টেস্টের জন্য কীভাবে প্রস্তুতি নেওয়া উচিত?\nপরীক্ষাটি কীভাবে সম্পাদিত হয়?\nট্রিপল স্ক্রিন টেস্টটি কী দেখায়\nপরীক্ষার সময় গ্রহণ করার জন্য সাবধানতা\nট্রিপল মার্কার স্ক্রিন টেস্টের সুবিধা\nএই পরীক্ষার পার্শ্ব প্রতিক্রিয়া এবং মা ও শিশুর ঝুঁকি\nপরীক্ষার ফলাফলের ব্যাখ্যা\nনেতিবাচক স্ক্রিনের অর্থ কী?\nপরীক্ষার ফলাফল অস্বাভাবিক হলে আপনার কী করা উচিত?\nকোন কোন কারণগুলি আরও পরীক্ষার জন্য পরামর্শ দেবে?\nবিকল্প স্ক্রিনিং টেস্ট\nএকজন গর্ভবতী মহিলাকে তার গর্ভাবস্থা সুস্থভাবে চলছে এবং তার শিশু সঠিকভাবে বেড়ে উঠছে তা নিশ্চিত করার জন্য একাধিক পরীক্ষা করতে হবে। আপনি যদি গর্ভবতী হন, তবে আপনার ডাক্তার আপনাকে ট্রিপল মার্কার পরীক্ষা সহ বেশ কয়েকটি পরীক্ষার সুপারিশ করতে পারেন। এই পরীক্ষাটি আপনার শিশুর যে কোন জিনগত ব্যাধি সনাক্ত করতে সহায়তা করবে। ট্রিপল মার্কার পরীক্ষাটি একাধিক মার্কার পরীক্ষা বা মাল্টিপেল স্ক্রিনিং টেস্ট হিসাবে পরিচিত। এই পরীক্ষা সম্পর্কে আরও জানতে এবং কেন গর্ভাবস্থায় এটি গুরুত্বপূর্ণ তা জানতে পড়ুন।\nট্রিপল মার্কার স্ক্রিন টেস্ট (ট্রিপল মার্কার পরীক্ষা নামেও পরিচিত) হল একটি সাধারণ অনাক্রমণাত্মক রক্ত পরীক্ষা যা গর্ভাবস্থার ১৫তম থেকে ১৮তম সপ্তাহের মধ্যে পরিচালিত হয়। এই পরীক্ষায়, রক্তের নমুনা নেওয়া হয় এবং ভ্রূণের কোন অস্বাভাবিকতা নির্ধারণের জন্য রক্তে এএফপি, এইচসিজি এবং এস্ট্রিয়লের মাত্রা পরিমাপ করা হয়।\nআলফা–ফেটোপ্রোটিন (এএফপি) – এএফপি হল একটি প্রোটিন যা বিকাশমান ভ্রূণ দ্বারা উৎপাদিত হয়। এই প্রোটিনের উচ্চ স্তরের ফলে হওয়া শিশুর নিউরাল টিউব ত্রুটির মতো ত্রুটিগুলির সম্ভাবনা নির্দেশ করতে পারে।\nহিউম্যান কোরিওনিক গোনাডোট্রপিন (এইচসিজি) – এইচসিজি হল গর্ভে প্লাসেন্টা দ্বারা উৎপাদিত একটি হরমোন। এই হরমোনটির উচ্চ স্তর একটি মোলার গর্ভাবস্থা বা একাধিক গর্ভাবস্থা নির্দেশ করতে পারে, তবে এই হরমোনটির নিম্ন স্তর গর্ভপাত বা অ্যাক্টোপিক গর্ভাবস্থার মতো গর্ভাবস্থায় সম্ভাব্য জটিলতাগুলি নির্দেশ করতে পারে।\nএস্ট্রিয়ল – এস্ট্রিয়ল হল একটি ইস্ট্রোজেন, যা ভ্রূণ এবং প্লাসেন্টা উভয় দ্বারা উৎপাদিত হয়। এই হরমোনটির নিম্ন স্তর থাকলে শিশুর ডাউন সিনড্রোমে আক্রান্ত হওয়ার ঝুঁকি নির্দেশ করতে পারে।\nউন্নয়নশীল ভ্রূণ নির্দিষ্ট জন্মের ত্রুটি হওয়ার ঝুঁকিতে আছে কিনা তা পরীক্ষা করা হয়।\nএটি সম্পন্ন করার সময় স্বাচ্ছন্দ্য বজায় রাখার জন্য স্ক্রিনিং টেস্ট কী তা বোঝা জরুরি। স্ক্রিনিং টেস্টটি কোনও ডায়াগনসিং টুল নয়। এতে বয়স, জাতিগত দিক, রক্ত পরীক্ষার ফলাফল ইত্যাদির মতো কয়েকটি পরামিতিগুলির তুলনা করে, কিছু নির্দিষ্ট অস্বাভাবিকতা উপস্থিত হওয়ার ঝুঁকি রয়েছে কিনা তার সম্ভাব্য ইঙ্গিত দেওয়ার জন্য করা হয়। একটি নির্দিষ্ট সমস্যায় পিনপয়েন্ট করার ক্ষেত্রে স্ক্রিনিং টেস্টটি চূড়ান্ত নয়, তবে এটি নির্দিষ্টভাবে বা কোন সমস্যা নির্ধারণের জন্য যদি আরও পরীক্ষা করার প্রয়োজন হয় তবে এটি কেবল নির্দেশিকা পেতে সহায়তা করে।\nট্রিপল টেস্ট আপনার গর্ভাবস্থার বিষয়ে আপনার ডাক্তারের কাছে গুরুত্বপূর্ণ তথ্য সরবরাহ করতে পারে। এটি যে যে উপায়ে সাহায্য করতে পারে তার কয়েকটি রয়েছে:\nগর্ভাবস্থার শুরুর দিকে এই পরীক্ষাটি চালিয়ে, শিশুর নিউরাল টিউব ত্রুটি এবং অন্যান্য জন্মগত ত্রুটিগুলি সনাক্ত করা যায়।\nএই পরীক্ষাটি শিশুটি ডাউন সিনড্রোম হওয়ার ঝুঁকিতে রয়েছে কিনা তা সনাক্ত করতে সহায়তা করতে পারে।\nট্রিপল টেস্ট গর্ভাবস্থায় ট্রিসমি ১৮ (এডওয়ার্ডস সিনড্রোম) সনাক্ত করতে সহায়তা করে।\nট্রিসমি পরীক্ষা কোন মহিলা দুই বা তার বেশি শিশু বহন করছেন কিনা তা সনাক্ত করতে সহায়তা করে।\nপরীক্ষাটি অন্যান্য অস্বাভাবিকতাগুলিও সনাক্ত করে যা ডাক্তারকে রোগ নির্ণয়ের সাথে আরও এগিয়ে যেতে সহায়তা করতে পারে।\nউপরের তথ্য অনুযায়ী, ট্রিপল পরীক্ষা গর্ভাবস্থার ১৫ থেকে ২০ সপ্তাহের মধ্যে করা হতে পারে। তবে সর্বাধিক সঠিক ফলাফল ১৬ থেকে ১৮ সপ্তাহের মধ্যে পাওয়া যাবে। পরীক্ষার ফলাফল সাধারণত দুই থেকে চার দিনের মধ্যে পাওয়া যায়।\nএই পরীক্ষার জন্য কোন প্রস্তুতির প্রয়োজন নেই। এই পরীক্ষায় যাওয়ার আগে আপনার খাওয়ার কোন সীমাবদ্ধতা থাকবে না। এই পরীক্ষার পার্শ্ব প্রতিক্রিয়াগুলিও একেবারেই নগণ্য, কারণ এটি একটি রক্তের নমুনা নেওয়ার মাধ্যমে চালিত একটি সাধারণ পরীক্ষা। এতে মায়ের পাশাপাশি শিশুর জন্যও সর্বনিম্ন ঝুঁকি থাকে।\nট্রিপল মার্কার টেস্টের পদ্ধতি অন্য যে কোন রক্ত পরীক্ষার মতোই। আপনার চিকিৎসক বা প্রযুক্তিবিদ কীভাবে এই পরীক্ষা করবেন তা খানে রইল–\n১ম পদক্ষেপ: প্রথমে, প্রযুক্তিবিদ আপনাকে আপনার হাত ছড়াতে এবং মুষ্টি তৈরি করতে বলবেন। এটি তাকে আপনার শিরা খুঁজে পেতে সহায়তা করবে।\n২য় পদক্ষেপ: তারপরে ডাক্তার হাতের চারপাশে একটি স্ট্রাপ জড়াবেন এবং এটি দৃঢ় ভাবে লাগিয়ে সুরক্ষিত করবেন।\n৩য় পদক্ষেপ: এরপর, প্রযুক্তিবিদ একটি অ্যান্টিব্যাকটেরিয়াল এবং অ্যান্টিসেপটিক দিয়ে অঞ্চলটি পরিষ্কার করবেন।\n৪র্থ পদক্ষেপ: তারপরে রক্ত সঞ্চয়ের জন্য ব্যবহৃত একটি সিরিঞ্জসহ সূঁচ ঢোকানো হবে।\n৫ম পদক্ষেপ: একবার সিরিঞ্জটি পূর্ণ হয়ে গেলে, টেকনিশিয়ানটি সেটি বের করে দেবেন, অন্য একটি অ্যান্টিসেপটিক এবং অ্যান্টিব্যাকটেরিয়াল দিয়ে অঞ্চলটি পরিষ্কার করবেন।\n৬ষ্ঠ পদক্ষেপ: রক্তের নমুনাটি এমন একটি ল্যাবে মূল্যায়নের জন্য পাঠানো হবে যেখানে বায়োকেমিস্ট নমুনাটি মূল্যায়ন করবেন।\n৭ম পদক্ষেপ: এরপরে ফলাফলগুলি সফ্টওয়্যারের মধ্যে দেওয়া হবে বা প্রিন্ট করা হবে, যা পরে ডাক্তারের কাছে প্রেরণ করা হবে। ডাক্তার তারপরে ফলাফলটি পড়ে তা আপনাকে সঠিকভাবে জানাবেন।\nডাক্তারের সাথে আপনার পরবর্তী অ্যাপয়েন্টমেন্টের সময়, তিনি ফলাফলগুলি নিয়ে আলোচনা করবেন এবং ফলাফলের ভিত্তিতে আপনাকে প্রাসঙ্গিক তথ্য দেবেন।\nদ্রষ্টব্য: এই পরীক্ষার কোন পার্শ্ব প্রতিক্রিয়া নেই। ফলাফলের ভিত্তিতে পরীক্ষা, ফলাফল এবং ক্রিয়া সম্পর্কে আপনার কোন উদ্বেগ থাকলে রয়েছে তা আপনার প্রাথমিক স্বাস্থ্যসেবা চিকিৎসকের সাথে দয়া করে আলোচনা করুন।\nট্রিপল স্ক্রিন পরীক্ষাটি একটি সূচক পরীক্ষা যা আপনার গর্ভাবস্থায় কোন অস্বাভাবিকতা ধরা পড়লে কী করণীয় সে বিষয়ে একটি অন্তর্দৃষ্টি আপনার চিকিৎসককে প্রদান করে। এই পরীক্ষাটি এইচসিজির মাত্রা পরিমাপ করে এবং এইচসিজি ও এস্ট্রিয়লের মাত্রা স্বাভাবিক কিনা তা নির্ধারণ করে। এই ফলাফলটি পরীক্ষার সময় মায়ের বয়স, ওজন, গর্ভাবস্থার বয়স বা সময়কাল এবং জাতিগতভাবে বিবেচনা করে নির্ণয় করা হয়।\nএই পরীক্ষাটি চলাকালীন, আপনার ডাক্তারের সাথে প্রাসঙ্গিক তথ্য ভাগ করে নেওয়া গুরুত্বপূর্ণ। তথ্যের পরিবর্তন পরীক্ষার ফলাফলগুলিকে পরিবর্তন করতে পারে। রক্তের নমুনা সংগ্রহ করার সময় ভ্রূণ যাতে কোন রক্তবাহিত রোগজীবাণু দ্বারা প্রভাবিত হয় না তা নিশ্চিত করতে নতুন সূঁচ, অ্যান্টিসেপটিক এবং অ্যান্টিব্যাক্টেরিয়ালগুলি ব্যবহার করে চিকিৎসক যেন প্রয়োজনীয় সতর্কতা অবলম্বন করেন এবং প্রয়োজনে আপনাকে প্রয়োজনীয় অ্যান্টিবায়োটিকগুলি প্রয়োগ করেন তা লক্ষ্য রাখুন।\nএকটি ট্রিপল মার্কার পরীক্ষা কোন গর্ভাবস্থার সম্ভাব্য জটিলতা এবং একাধিক ভ্রূণের উপস্থিতি নির্দেশ করতে পারে। একটি ট্রিপল মার্কার স্ক্রিন পরীক্ষা করা বিশেষত এমন মহিলাদের পক্ষে উপকারী যারা ৩৫ বছরের বেশি বয়সী। এই পরীক্ষার প্রধান সুবিধা হল এটি শিশুর জন্মগত ত্রুটিগুলি সনাক্ত করতে সহায়তা করে এবং গর্ভবতী মহিলাকে আগে থেকেই এর জন্য প্রস্তুত হতে সহায়তা করে। এর মধ্যে কিছু জিনগত ব্যাধি এবং অস্বাভাবিকতাও অন্তর্ভুক্ত, যা নিম্নরূপ:\nট্রিসমি ১৮ বা এডওয়ার্ড সিন্ড্রোম যা হল ক্রোমোজোমের অস্বাভাবিকতা।\nডাউনস সিনড্রোম, এটি এমন একটি পরিস্থিতি যেখানে ক্রোমোজোম ২১–এর বেশি জেনেটিক উপাদান কোষে উপস্থিত থাকে।\nনিউরাল টিউব ত্রুটি, যা হল মূলত মস্তিষ্ক, মেরুদণ্ডের জন্মগত ত্রুটি।\nএই পরীক্ষার কোন পরিচিত পার্শ্ব প্রতিক্রিয়া নেই। যেহেতু রক্ত খুব কম পরিমাণে টানা হয়; তাই রক্ত হ্রাস মায়ের স্বাস্থ্যের উপর প্রভাব ফেলতে যথেষ্ট গুরুতর নয়।\nট্রিপল মার্কার পরীক্ষার ফলাফলগুলি শিশুর জিনগত ব্যাধি হওয়ার সম্ভাবনা দেখায়। ফলাফলগুলি নিম্নলিখিত বিষয়গুলির উপর নির্ভর করে:\nগর্ভবতী মহিলার বয়স\nগর্ভবতী মহিলার ওজন\nতিনি একটি সন্তানের নাকি একাধিক শিশুর প্রত্যাশা করছেন\nতার গর্ভাবস্থায় তিনি কতটা দূরে এগিয়েছেন।\nএকবার আপনি এই পরীক্ষার মধ্য দিয়ে গেলে, আপনার ওবি / জিওয়াইএন আপনার ট্রিপল মার্কার পরীক্ষার রিপোর্টটি বিশ্লেষণ করবে এবং ফলাফলগুলি নেতিবাচক না ইতিবাচক তা আপনাকে জানাবেন। যদি এই পরীক্ষার ফলাফলগুলি মিথ্যা ইতিবাচক হয় বা তিনি ট্রিপল মার্কার পরীক্ষার জন্য কোন সাধারণ মূল্য দেখতে না পান তবে আপনার ডাক্তার আরও পরীক্ষার পরামর্শও দিতে পারেন।\nস্ক্রিনের নেতিবাচক ফলাফলের সম্ভবত অর্থ হল, আপনার ভ্রূণ নিউরাল টিউব ত্রুটিগুলি, ডাউন সিনড্রোম এবং ট্রিসমি ১৮–এর মতো জন্মগত ত্রুটি বিকাশের কম ঝুঁকিতে রয়েছে।\nযদি পরীক্ষার ফলাফল অস্বাভাবিক হয় তবে আপনার ডাক্তারের সাথে পরামর্শ করুন। তিনি সম্ভবত ভ্রূণের অস্বাভাবিকতার সঠিক প্রকৃতি নির্ধারণ করতে আরও কয়েকটি পরীক্ষার পরামর্শ দেবেন। এই পরীক্ষাগুলির প্রথমটি সম্ভবত একটি আল্ট্রাসাউন্ড হবে, যেখানে ভ্রূণের বয়স নির্ধারণ করা হবে। এর সাথে, ফোয়েটাসের মস্তিষ্ক, মেরুদণ্ডের কর্ড, কিডনি এবং হার্টের কোনও সমস্যা সনাক্ত করতে আপনার চিকিৎসক আরও পরীক্ষা করে দেখবেন।\nট্রিপল মার্কার পরীক্ষার স্বল্প ঝুঁকিপূর্ণ প্রকৃতি নিশ্চিত করে যে ফলাফলগুলি অস্বাভাবিক হলেও, চিকিৎসকরা শর্তগুলির জন্য আপনাকে প্রস্তুত করতে বা এটি নিরাময়ে সহায়তা করতে সক্ষম হবেন।\nএকটি ট্রিপল মার্কার পরীক্ষা করা সম্ভব শিশুর জন্মগত ত্রুটিগুলি এবং জিনগত অবস্থার সনাক্তকরণ বা নির্ণয় করতে সহায়তা করে, তবে আরও গুরুত্বপূর্ণ, এটি বাবা–মাদের সেগুলির জন্য প্রস্তুত হতে সহায়তা করতে পারে। এই পরীক্ষা সম্পন্ন করার সবচেয়ে বড় কারণ হল, বাবা–মায়েদের বিশেষ চাহিদাসম্পন্ন একটি সন্তানের সাথে জীবনযাপনের জন্য প্রস্তুত করা। এটি এইভাবে করা হয়:\nএকটি বিশেষভাবে দক্ষ শিশু সন্তানের প্রয়োজন সম্পর্কে বাবামাকে শিক্ষিত করা।\nসমর্থক গোষ্ঠী এবং থেরাপিস্টের সাথে বাবামায়েদের সংযোগ স্থাপন করা।\nএকটি সম্ভাব্য অবস্থা সম্পর্কে সচেতনতা বৃদ্ধি।\nঅভিভাবকদের সার্জারি, ওষুধ এবং বিকল্প থেরাপি সহ সমস্ত বিকল্প বিবেচনা করার সুযোগ দেওয়া।\nকিছু অভিভাবক আরও ভালোভাবে বুঝতে বা দ্বিতীয় মতামত পেতে বিকল্প স্ক্রিনিং পরীক্ষার বিকল্প বেছে নিতে পারেন। প্রসবপূর্ব আল্ট্রাসাউন্ডের মতো পরীক্ষা করা বাবামায়েদের একটি রোগ নির্ণয় নিশ্চিত করতে সহায়তা করে। আপনার প্রয়োজনীয়তা অনুযায়ী কোন পরীক্ষাটি বেছে নেওয়ার বিষয়ে সঠিক পছন্দ করতে আপনাকে সহায়তা করতে বিকল্প পরীক্ষার তালিকার জন্য আপনার চিকিৎসকের সাথে কথা বলুন।\nসম্ভাব্য চ্যালেঞ্জের মোকাবেলার জন্য প্রস্তুত হওয়াই সেরা উপায়। আপনার শিশু সুস্থ আছে কিনা তা জেনে রাখা আপনার জীবনে একসাথে প্রস্তুত হওয়ার প্রথম পদক্ষেপ। ট্রিপল মার্কার পরীক্ষা আপনাকে প্রস্তুত করতে পাশাপাশি আপনার সন্তানের স্বাস্থ্য ও কল্যাণ সম্পর্কিত সম্ভাব্য সমস্যাগুলি এড়াতে সহায়তা করবে। সুতরাং, একটি স্বাস্থ্যকর গর্ভাবস্থা নিশ্চিত করতে এই পরীক্ষা ও অন্যান্য প্রয়োজনীয় পরীক্ষার সিদ্ধান্ত নিন!\nPrevious articleস্কুল-শিক্ষার জন্য সরকারী প্রকল্পগুলি যেগুলি সম্পর্কে মা-বাবাদের জানা উচিত\nNext articleশিশুদের জন্য নীতি শিক্ষা সহ 10 টি অনুপ্রেরণামূলক ভারতীয় পৌরাণিক গল্প\nশিশুর মাইলফলকের চার্ট – 1 থেকে 12 মাস বয়সে\nগর্ভাবস্থায় স্টেরয়েড গ্রহণ করা কি নিরাপদ?\nযমজ অথবা ততোধিক সন্তান সহ 22 সপ্তাহের গর্ভবতী


২০২১-০৪-১৬, ৪:০৯ PM | অনলাইন সংস্করণ\nভ্যাকসিন নিয়ে অপরাজনীতি করে ব্যর্থ হয়ে বিএনপি এখন লকডাউন নিয়ে অপপ্রচারে নেমেছে বলে মন্তব্য করেছেন আওয়ামী লীগের সাধারণ সম্পাদক ওবায়দুল কাদের। তিনি বিএনপির দ্বিচরিত্রা বক্তব্য মানুষের ঘরে অবস্থানকে নিরুৎসাহিত করতে পারে বলেও মনে করেন। ওবায়দুল কাদের জানতে চান তাহলে কি বিএনপি চায় না করোনা সংক্রমণ নিয়ন্ত্রণে আসুক?\n‘দেশে গণতন্ত্র নেই’ – বিএনপি নেতাদের এমন অভিযোগের জবাবে ওবায়দুল কাদের বলেন, বিএনপি গণতন্ত্রকে এগিয়ে নিতে কি ভূমিকা পালন করেছে? পদে পদে বাধা সৃষ্টি করে অগণতান্ত্রিক চর্চা করে তারা এখন গণতন্ত্রের ফেরিওয়ালা সেজেছে।


জামালপুরে পানি বৃদ্ধির রেকর্ড, পানিবন্দি ৩ লাখ | 440479|| Bangladesh Pratidin\nজামালপুরে পানি বৃদ্ধির রেকর্ড, পানিবন্দি ৩ লাখ\nপ্রকাশ : ১৬ জুলাই, ২০১৯ ১৫:১৯\nআপডেট : ১৬ জুলাই, ২০১৯ ১৫:২৫\nজামালপুরের সার্বিক বন্যা পরিস্থিতি ভয়াবহ রূপ নিয়েছে। বাহাদুরাবাদ পয়েন্টে যমুনার পানি সর্বকালের রেকর্ড ছাড়িয়ে বিপদসীমার ১৪০ সেন্টিমিটার উপর দিয়ে প্রবাহিত হচ্ছে।\nপানি বৃদ্ধি অব্যাহত থাকায় জেলার সাত উপজেলার তিন লক্ষাধিক মানুষ পানিবন্দি রয়েছেন। বন্ধ হয়ে গেছে ২৭৭টি শিক্ষা প্রতিষ্ঠান। বন্যার পানিতে পড়ে আব্দুল্লাহ নামে এক শিশুর মৃত্যু হয়েছে।\nযমুনা, ব্রহ্মপুত্র, ঝিনাই, জিঞ্জিরামসহ শাখা নদ-নদীর পানি বৃদ্ধি অব্যাহত থাকায় জামালপুরের সার্বিক বন্যা পরিস্থিতি ক্রমেই ভয়াবহ রূপ নিচ্ছে। বাহাদুরাবাদ পয়েন্টে যমুনার পানি বিপৎসীমার সর্বোচ্চ রেকর্ড ২০১৭ সালে ছিল ১৩৪ সেন্টিমিটার।\nমঙ্গলবার যমুনায় পানি বৃদ্ধির সব রেকর্ড ছাড়িয়ে বাহাদুরাবাদ পয়েন্টে বিপদসীমার ১৪০ সেন্টিমিটার উপর দিয়ে প্রবাহিত হচ্ছে। নতুন করে প্লাবিত হয়েছে মাদারগঞ্জ উপজেলার গুনারিতলা, আদার ভিটা ইউনিয়ন ও পৌরসভা, ইসলামপুর পৌরসভা, মেলান্দহ উপজেলার মাহমুদপুর, নাংলা, কুলিয়া; সরিষাবাড়ী উপজেলার ডোয়াইল ও কামরাবাদ ইউনিয়নের বিস্তীর্ণ এলাকা।\nসবমিলিয়ে জেলার সাত উপজেলার ৪৭টি ইউনিয়ন ও ৩টি পৌরসভার ৩ লাখেরও বেশি মানুষ পানিবন্দি হয়ে পড়েছে। দুর্গত এলাকায় বিশুদ্ধ পানি, খাবার ও গো-খাদ্যের তীব্র সংকট দেখা দিয়েছে। দুর্গতরা আশ্রয় নিয়েছে বিভিন্ন উঁচু সড়ক ও শিক্ষা প্রতিষ্ঠানে। দুর্গত এলাকায় কাজ না থাকায় চরম দুর্ভোগ পোহাতে হচ্ছে বানভাসীদের। অধিকাংশ এলাকায় ত্রাণ না পাওয়ার অভিযোগ করছেন দুর্গতরা।\nবিভিন্ন সড়কে পানি উঠায় ভেঙে পড়েছে যোগাযোগ ব্যবস্থা। শিক্ষা প্রতিষ্ঠানে পানি উঠায় বন্ধ করে দেওয়া হয়েছে ৯৫টি মাধ্যমিক এবং ১৮২টি প্রাথমিক বিদ্যালয়ের পাঠদান।\nএছাড়াও জামালপুরের সিভিল সার্জন ডা. গৌতম রায় জানান, মঙ্গলবার দুপুর ১২টার দিকে ইসলামপুর উপজেলার গোয়ালেচর ইউনিয়নের মালমারা গ্রামের ফারুক মিয়ার ছেলে আব্দুল্লাহ (৪) বাড়ির পাশে বন্যার পানিতে খেলতে গিয়ে পড়ে যায়। পরে তাকে উদ্ধার করে উপজেলা স্বাস্থ্য কমপ্লেক্সে নেওয়া হলে চিকিৎসকরা তাকে মৃত ঘোষণা করে।\nএদিকে বন্যার পানিতে তলিয়ে গেছে ৩ হাজার ৫১০ হেক্টর পাট, আমনের বীজতলা ৮৬৫ হেক্টর, আউশ ১৮৩ হেক্টর, শাকসবজি ১ হাজার ৬৯৭ হেক্টর, মরিচ ৯০, কলা ৪৭ হেক্টরসহ মোট ৮ হাজার ১৯২ হেক্টর জমির ফসল।\nজেলা মৎস্য কর্মকর্তা মো. আব্দুল মজিদ জানিয়েছেন, বন্যার পানিতে ভেসে গেছে ১১৮টি পুকুর ও মাছের ঘেরের ৩৯২ মেট্রিক টন মাছ ভেসে গেছে। এতে ৮ কোটি ৯৩ লাখ টাকার ক্ষতি হয়েছে বলে জানিয়েছে মৎস্য অফিস।\nজেলা ত্রাণ কর্মকর্তা নায়েব আলী জানিয়েছেন, প্রশাসনের পক্ষ থেকে এখন পর্যন্ত ৩১০ মেট্রিক টন চাল, নগদ সাড়ে ৫ লাখ টাকা ও ২ হাজার প্যাকেট শুকনো খাবার বরাদ্দ দেওয়া হয়েছে।


সাধনা ও সিদ্ধি | নোতুন পৃথিবী\nজ্ঞানসাধনার ব্যাপারটা কী? ফুলের সম্বন্ধে জানলে, এইগুলিও তো জ্ঞান৷ জ্ঞান বিভিন্ন প্রকারের হয়৷ হালুইকরের মিষ্টি সম্বন্ধে জ্ঞান–এও এক প্রকারের জ্ঞান৷ কিন্তু কোনো বস্তু সম্বন্ধে জেনে নিলেই জ্ঞান সাধনা হ’ল না৷ কারণ প্রথম কথাটা হ’ল কোনো বস্তুকে জানলেই ওই বস্তুতে পরমাত্মার স্বরূপ দেখা হয় না৷ দ্বিতীয় কথাটা হচ্ছে জড়বস্তুর আত্মস্থীকরণ করা (Subjectivisation of objectivities)৷ বাইরে হাতী আছে৷ হাতী থেকে যে আলোক–তরঙ্গ নির্গত হচ্ছে সেটা চোখের ওপর পড়ল৷ এরপর সেই আলোক তরঙ্গ চাক্ষুষী নাড়ীতে প্রতিফলিত হ’ল৷ এরপর মনের বিশেষ বিন্দুতে ওই তরঙ্গ যখন পৌঁছে গেল আর তার প্রতিচ্ছায়ার স্পন্দন মনের মধ্যে হ’ল, তখন বলব মন হাতী দেখল৷ একে বলি আত্মস্থীকরণ৷ কিন্তু লৌকিক জগতে যত বস্তুই রয়েছে এদের স্বভাব হচ্ছে এরা চলমান সত্তা, কেউই স্থির নয়৷ সবকিছু চলে চলেছে৷ এই সবকিছু তিনটি ক্ষন্ধনে আক্ষদ্ধ–দেশ–কাল ও পাত্রের ক্ষন্ধন৷ একই মানুষ, দেশ ও পাত্রও সেক্ষেত্রে এক কিন্তু কালে পার্থক্য এসে যাচ্ছে৷ অর্থাৎ সময়ের পরিবর্তন হওয়ায় বিশ বছরের যুবক হয়ে যাচ্ছে সত্তর বছরের বৃদ্ধ৷ দেশ ও পাত্র একই, পরিবর্তন এসে গেল কালে৷\nঠিক একই ব্যাপার হয় দেশ সম্বন্ধে৷ অর্থাৎ স্থান–পরিবর্তন হলে৷ এক বাটি জল নিয়ে যাওয়া গেল মাউন্ট এবারেষ্টে৷ সেখানে জল আর একই রূপে থাকবে না৷ জমে বরফ হয়ে যাবে৷ স্থান পরিবর্তনের সাথে সাথে বস্তুর পরিবর্তন হয়ে যাচ্ছে৷ সুতরাং জগতে যা কিছু দেখছি সবই দেশ–কাল–পাত্রের অধীন৷ তাই বাইরের জগতে যে আত্মস্থীকরণ তা কখনই স্থায়ী হয় না৷ আজ কোনো কিছু প্রাপ্ত হ’ল, আগামীকাল সেটা হারিয়ে ফেললে৷ কারণ যেটা আত্মস্থীকরণ করা হচ্ছে সেটা চলছে দেশ–কাল–পাত্রানুযায়ী৷\nতাই বাইরের জগতে কোনো কিছু আত্মস্থীকরণ তা ক্ষণিকের জন্যে৷ এটার মূল্য কতটুকু? যে সত্তা দেশ–কাল–পাত্রের আওতায় পড়ে না, একমাত্র সেই সত্তার আত্মস্থীকরণ হলে সেটা স্থায়ী হবে৷ এতে পরিবর্তন আসবে না৷ তাই সত্যিকারের জ্ঞান সেটাই যা দেশাতীত, কালাতীত ও পাত্রাতীত সত্তা সম্বন্ধে জ্ঞান অর্থাৎ পরমাত্মা সম্বন্ধে জ্ঞান আর অন্যান্য যা কিছু জ্ঞান তা জ্ঞানই নয়৷ জ্ঞানের জঞ্জাল৷\nতোমাদের মধ্যে কেউ স্কুল ফাইনাল বা বি এ বা এম এ পাশ করেছ৷ আমি এই মুহূর্তে যদি সেই সময়কার প্রশ্ণপত্র দিয়ে বলি উত্তর লিখতে, তোমাদের মধ্যে কেউই পাশ করতে পারবে না৷ যদিও সবাই তোমরা একদিন স্কুল ফাইনাল পাশ করেছিলে৷ তাহলে জ্ঞান কী? একমাত্র পরমাত্মার জ্ঞানই প্রকৃত জ্ঞান৷\n‘‘আত্মজ্ঞানং বিদুর্জ্ঞানং জ্ঞানান্যন্যানি যানি তু৷\nতানি জ্ঞানাবভাসানি সারস্য নৈব ক্ষোধনাৎ৷৷’’\nআত্মজ্ঞান যার মধ্যে এসেছে সে প্রত্যেক সত্তার মধ্যে পরমাত্মার সেই দেশাতীত–কালাতীত–পা সত্তাকেই দেখবে৷ পরমাত্মা সর্বদা সকল সত্তার সঙ্গে আছেন৷ একবার তাঁর সঙ্গে পরিচয় হয়ে গেলে তাঁর থেকে দূরে কখনও যেতে পারবে না, ও তিনিও তোমার থেকে দূরে যেতে পারবেন না৷\nকর্ম সম্বন্ধে বলা হয়েছে যে মানুষ নিজের জন্যে যতটা সেবা নেবে তার চেয়ে বেশী সেবা অন্যকে দেবে৷ তখন বলা যাবে কর্মসাধনা হচ্ছে৷ যখন নিজের জন্যে কিছুই নেবে না, অন্যের অধিক থেকে অধিকতর সেবা করবে তখন ক্ষোঝা যাবে কর্মসাধনায় তার সিদ্ধিপ্রাপ্তি হয়েছে৷ তাই জিজ্ঞাসা করা দরকার নেই যে কারোর কর্মসাধনায় সিদ্ধি হয়েছে কী না৷ যখন দেখবে নিজের জন্যে কিছুই করছ না, নিজের সম্বন্ধে ভাবনা পর্যন্ত দূর হয়ে গেছে, নিজের সেবা না করে কেবল অন্যেরই সেবা করে চলেছ, তখন ক্ষুঝবে তুমি কর্ম সাধনায় সিদ্ধিপ্রাপ্ত হয়েছ৷\nকর্ম কী? বস্তুর যে স্থান পরিবর্তন সেটাই কর্ম৷ বস্তুটি এখানে ছিল, ওখানে চলে গেল–স্থান পরিবর্তন হ’ল অর্থাৎ একটি কর্ম অনুষ্ঠিত হ’ল৷ আমার দ্বারা সেই কর্মটি হ’ল৷ যার দ্বারা বস্তুর স্থান পরিবর্তন সিদ্ধ হয় তাকে বলব কর্মী৷ তুমি যা কিছুই কর না কেন তাকে কর্ম বলা হবে৷ শ্বাস পরিবর্তনও একটি কর্ম কারণ এতে হূদ্পিণ্ড–ফুসফুস ও বুকের পরিবর্তন সাধিত হচ্ছে৷ তাহলে সত্যিকারের কর্ম কী? যার দ্বারা স্থান পরিবর্তন স্থায়ী হয় সেটাই কর্ম৷ তুমি এখান থেকে জয়পুর গেলে৷ এরপর তুমি বলতে পারবে না যে তুমি জয়পুর থেকে আর কোথাও যাবে না৷ বলতে পার যে জয়পুর থেকে আমি যেতে চাই না৷ হতে পারে পরবর্তীকালে লোকে তোমার মৃতদেহ দিল্লীর নিগমক্ষোধ ঘাটে দাহ সংস্কার করল৷ আজ আমি কয়েকটি ছেলেকে বলেছিলুম একটা লোহা৷ একে গরম করা হ’ল৷ ৩০০০০সি–এ গরম হলে এটা তরল হয়ে যাবে৷ আর অধিক গরম করলে গ্যাস হয়ে যাবে৷\nমন কী? প্রকৃতির ক্ষন্ধনে আত্মা কিছুটা স্থূল হয়ে মনে রূপান্তরিত হয়৷ প্রকৃতির ক্ষন্ধন আরো বাড়লে মন জড় জগতে পঞ্চভূতে (five fundamental factors) রূপান্তরিত হয়৷ আমরা যে পঞ্চভূত দেখি সেটা আসলে কী? পরমাত্মার মন জড়ে রূপান্তরিত হয়েছে৷ এটা সঞ্চর ক্রিয়া কেন না এতে পরিবর্তন এসেছে৷ কর্ম হচ্ছে সাধনা৷ তোমার মনকে যদি অধিক উত্তাপ দেওয়া হয় তবে মন সূক্ষ্ম হয়ে যাবে৷ লোহা তরল পদার্থে পরিণত হয়ে যায়৷ তরল পদার্থ গ্যাসে পরিণত হয়ে যায়৷ মনের এই যে অবস্থা, অধিক উত্তাপ প্রয়োগ করলে মন আত্মায় রূপান্তরিত হয়ে যাবে৷ কারণ মনের উৎপত্তি আত্মা থেকে৷ মন সূক্ষ্ম হয়ে যায়, মন আত্মা হয়ে যায়৷ তোমার মনে যখন সাধনাগ্ণি প্রজ্জ্বলিত হবে তখন মন আত্মা হয়ে যাবে৷ এই হ’ল কর্ম৷ মনের এই যে আত্মায় রূপান্তরণ– এ স্থায়ী রূপান্তরণ কারণ এই আত্মা আবার মনে পরিণত হতে পারবে না৷ এ হ’ল স্থায়ী কর্ম৷ তাই ঈশ্বর–উপাসনাই স্থায়ী কর্ম৷ যেমন ঈশ্বর–জ্ঞান সত্যিকারের জ্ঞান তেমনি ঈশ্বর–উপাসনাই স্থায়ী কর্ম, আর অন্য সব কর্ম কর্মই নয়৷


মিসরে ২ হাজার বছর পুরাতন ‘কুসংস্কারাচ্ছন্ন’ কফিন খোলা হলো\nBy প্রতিবেদক on জুলাই ২০, ২০১৮ আন্তর্জাতিক, ফিচার, রহস্য\nহাজার বছর ধরে ভীতির সঞ্চার সৃষ্টি করে রাখা কিছু অলীক রহস্য এবং কুসংস্কারকে উপেক্ষা করে মিসরের আলেকজান্দ্রিয়াতে প্রায় ২ হাজার বছর পুরাতন একটি প্রস্তরনির্মিত কফিন খোলা হয়েছে। গুজব ছিল সেখানে রয়েছে মহাবীর আলেক্সান্ডারের দেহাবশেষ। এমনকি কেউ কেউ আশঙ্কা প্রকাশ করেছিলেন, কফিনটির ‘অবমাননা’ হলে ফারাওয়ের অভিশাপ কার্যকর হবে! কিন্তু কফিনটি খোলার পর অবসান হলো সব শঙ্কা, কুসংস্কার ও গুজবের। দেখা গেলো, সেখানে রয়েছে তিনটি গলিত মৃতদেহ। সংবাদমাধ্যম বিবিসি জানিয়েছে, একটি ভবন নির্মাণের স্থানে প্রস্তরনির্মিত কফিনটি পাওয়া গিয়েছিল।\nগত ৩ সপ্তাহ আগে মিসরের প্রত্নতত্ত্ববিদরা আলেক্সান্দ্রিয়ায় ওই বিশালাকার কফিনটির খোঁজ পেয়েছিলেন। ২ হাজার বছর পুরাতান কফিনটি খুলে দেখার জন্য গঠন করা হয়েছিল বিশেষ কমিটি। কফিনের ঢাকনা ২ ইঞ্চি সরাতেই যে প্রচণ্ড দুর্গন্ধ ছড়িয়ে পড়ে তাতে বিশেষজ্ঞরা সেখান থেকে সরে যেতে বাধ্য হন। পরবর্তীতে মিসর সেনাবাহিনীর ইঞ্জিনিয়ারদের সহায়তায় কফিনের ঢাকনা সরানো হয়। ঢাকনা খুলে দেখা যায়, সেখানে রয়েছে তিনজন মানুষের দেহাবশেষ। প্রাথমিকভাবে ধারণা করা হয়েছিল ওই দেহাবশেষ একটি পরিবারের সদস্যদের। কিন্তু পরে বিশেষজ্ঞরা জানিয়েছেন, দেহাবশেষ তিনটি ৩ জন সৈনিকের হওয়ার সম্ভাবনাই প্রবল, যারা ফারাওয়ের সময় সেনাবাহিনীতে কর্মরত ছিল। এদের মধ্যে একজনের মাথায় তীরের আঘাতের চিহ্ন রয়েছে।\nযে প্রবল দুর্গন্ধের কারণে প্রাথমিকভভাবে কফিনের ঢাকনা খোলার প্রক্রিয়া ব্যাহত হয়েছিল তার কারণ হাজার হাজার বছর ধরে সেখানে থাকা দেহগুলোর গলিত অবশিষ্টাংশ। প্রত্নতত্ত্ব বিষয়ক বিশেষজ্ঞ মোস্তফা ওয়াজিরি সাংবাদিকদের সঙ্গে কথা বলার সময় মন্তব্য করেছেন, ‘আমরা কফিনটি খুলেছি এবং দেখুন পৃথিবীতে অন্ধকার নেমে আসেনি! আমিই প্রথম কফিনের ভেতর মাথা ঢুকিয়েছিলাম। দেখুন, আমার কিছুই হয়নি!’\nফারাওয়ের অভিশাপ কার্যকর হওয়ার আশঙ্কাকে নস্যাৎ করে দিয়ে কফিনটি খোলা হলেও সেটি যে স্থান থেকে তুলে আনা হয়েছে সে স্থানে এখন কাউকে যেতে দেওয়া হচ্ছে না। সংশ্লিষ্টরা মনে করছেন, ২ হাজার বছর পুরাতন কফিন রাখার ওই স্থানটি থেকে বিষাক্ত গ্যাস নির্গত হতে পারে, যা আক্রান্ত করতে পারে সাধারণ মানুষকে।\nক্লিওপেট্রার রহস্যময় অজানা কাহিনী\nপোপের ঠোঁটে গ্র্যান্ড ইমামের ঠোঁট, নাম তার ‘শান্তির চুমু’!


ঢাবিতে সীমান্তে নিহত তিন বাংলাদেশির গায়েবানা জানাজা, বিক্ষোভ\nপ্রকাশিত: ২৫ জানুয়ারী ২০২০, ১০:১৬ PM\nআপডেট: ২৫ জানুয়ারী ২০২০, ১০:১৬ PM\nভারত-বাংলাদেশ সীমান্তে ভারতীয় সীমান্তরক্ষী বাহিনীর (বিএসএফ) গুলিতে নিহত তিন বাংলাদেশী নাগরিকের স্মরণে গায়েবানা জানাজা করেছে ঢাকা বিশ্ববিদ্যালয়ের শিক্ষার্থীরা।\nশনিবার (২৫ জানুয়ারি) বিকালে বিশ্ববিদ্যালয়ের সন্ত্রাসবিরোধী রাজু ভাস্কর্যের সামনে এই গায়েবানা জানাজা সম্পন্ন হয়। এতে বিশ্ববিদ্যালয়ের শিক্ষক-শিক্ষার্থী ও কর্মকর্তা-কর্মচারীসহ প্রায় শতাধিক নাগরিক অংশগ্রহণ করেন। সীমান্তে বিএসএফের গুলিতে একের পর এক বাংলাদেশি নিহত হওয়ার ঘটনায় এ প্রতিবাদ কর্মসূচির আয়োজন করা হয়।\nএ সময় ব্র্যাক বিশ্ববিদ্যালয়ের নৃবিজ্ঞানের শিক্ষক খন্দকার রাকিব বলেন, বাংলাদেশে ৫ লক্ষাধিক মানুষ বেকারত্বের অভিশাপ নিয়ে রাস্তায় রাস্তায় ঘুরে বেড়াচ্ছে। অথচ ভারতীয়রা এদেশে চাকরি করে দেশ থেকে অর্থ নিয়ে যাচ্ছে। বিভিন্ন সময় ভারত আমাদের মেরুদণ্ডহীন সরকারের সঙ্গে বিভিন্ন ইস্যুতে চুক্তি করেছে। সেসব চুক্তিতে ভারত ষোলআনা সুবিধা নিয়ে বাংলাদেশের সামনে মুলো ঝুলিয়ে দিয়েছে।\nতিনি আরও বলেন, বাংলাদেশ-ভারত সীমান্তে বিনা বিচারে, বিনা অপরাধে অনেককে হত্যা করা হয়েছে। অসংখ্য মানুষকে আহত করেছে তারা। তার চেয়ে ভয়ঙ্কর ব্যাপার হচ্ছে ভারত আমার দেশের নাগরিকদের কোনো নিয়ম-নীতি তোয়াক্কা না করে নির্বিচারে হত্যা করছে। এর কোন প্রতিকার বাংলাদেশ সরকার করছে না। আমরা এর তীব্র নিন্দা জানায়।\nগায়েবানা জানাজার নামাজের পর ঢাকা বিশ্ববিদ্যালয় ক্যাম্পাসে বিক্ষোভ মিছিল বের করা হয়। ‘বাংলাদেশের জনগণ’ ব্যানারে বিক্ষোভ মিছিলে অংশ নেয় ঢাকা বিশ্ববিদ্যালয়ের শিক্ষার্থী ও সাধারণ মানুষ। বিক্ষোভ মিছিলে ‘দিল্লি না ঢাকা? ঢাকা ঢাকা’, ‘সিকিম বা ভুটান নয়, এটা সোনার বাংলাদেশ’, ‘দালালি আর করিস নারে, পিঠের চামড়া থাকবে নারে’, ‘ভারতের দালালরা, হুঁশিয়ার সাবধান’, ‘সীমান্তে হত্যা কেন? শেখ হাসিনা জবাব দাও’ ইত্যাদি স্লোগান দেন।\nপ্রসঙ্গত, বাংলাদেশ-ভারতের সীমান্তে যেন হত্যা থামছেই না। দুই দেশের সীমান্তরক্ষা বাহিনীর শীর্ষ পর্যায়ে বৈঠকও অনুষ্ঠিত হচ্ছে সময়ে সময়ে। বৈঠকের পরে বার বার প্রতিশ্রুতির পরও থামছে না বিএসএফের হাতে বাংলাদেশি হত্যাকাণ্ড।\nগত এক বছরে বাংলাদেশ-ভারত সীমান্তে দেশটির সীমান্ত রক্ষা বাহিনী বিএসএফ'র হাতে বাংলাদেশিদের প্রাণহানির সংখ্যা তিন গুন বেড়েছে বলে জানিয়েছে বাংলাদেশের আইন ও সালিশ কেন্দ্র। বাংলাদেশের শীর্ষস্থানীয় কয়েকটি সংবাদপত্রের তথ্যের ভিত্তিতে এই প্রতিবেদন তৈরি করে সংস্থাটি।\nওই প্রতিবেদনে বলা হচ্ছে, ২০১৯ সালে ভারতের সীমান্ত রক্ষা বাহিনী- বিএসএফ'র হাতে প্রাণ হারিয়েছে ৩৮ জন বাংলাদেশি। এরমধ্যে ৩৩ জন গুলিতে প্রাণ হারিয়েছে এবং বাকি ৫ জনকে নির্যাতন করে মারা হয়েছে।\n48192 মিনিট আগে\n12579 মিনিট আগে


হাঁটু মুড়ে প্রোপোজ করছেন এক মহিলা, আল্পুত বন্ধু জাপটে ধরলেন বুকে! ভিডিও ভাইরাল হতেই পাকিস্তানে শোরগোল | Pakistan Girl proposes classmate inside campus he hugs her and after that they face consequence– News18 Bangla\nPAKISTAN GIRL PROPOSES CLASSMATE INSIDE CAMPUS HE HUGS HER AND AFTER THAT THEY FACE CONSEQUENCE PBD\nহাঁটু মুড়ে প্রোপোজ করছেন এক মহিলা, আল্পুত বন্ধু জাপটে ধরলেন বুকে! ভিডিও ভাইরাল হতেই পাকিস্তানে শোরগোল\nপাকিস্তানের মতো রক্ষণশীল দেশে এভাবে খুল্লামখুল্লা মহিলার প্রেম নিবেদন যেন ভাল চোখে দেখলেন না অনেকে৷ তাই তো ভিডিও ভাইরাল হতেই শুরু হল হইচই৷\nLast Updated : March 14, 2021, 10:27 IST\n#লাহোর: পুরুষ বন্ধুকে প্রেমের প্রস্তাব মহিলার৷ প্রেমে সাড়া দিয়ে মহিলাকে টেনে তুলে জড়িয়ে ধরলেন পুরুষ বন্ধুটি এবং মহিলার হাত থেকে নিলেন গোলাপের তোরা৷ সকলের সামনে জমে গেল প্রেম৷ পুরো ঘটনাটাই হল পাকিস্তানের লাহোর বিশ্ববিদ্যালয়ের ক্যাম্পাসের ভিতর৷ আশপাশে দাঁড়িয়ে থাকা সকলেই খুব অবাক হলেন প্রথমে, তারপর প্রেমের জোয়ারে গা ভাসালেন! ক্যাম্পাসের মধ্যেই তৈরি হল এক প্রেমের মিষ্টি ছবি৷ পাকিস্তানের মতো রক্ষণশীল দেশে এভাবে খুল্লামখুল্লা মহিলার প্রেম নিবেদন যেন ভাল চোখে দেখলেন না অনেকে৷ তাই তো ভিডিও ভাইরাল হতেই শুরু হল হইচই৷\nএভাবে লাহোর বিশ্ববিদ্যালয়ের ক্যাম্পাসের ভিতর প্রেম নিবেদন ও পড়ুয়াদের আচরণে ক্যাম্পাসের ভিতর শৃঙ্খলা নষ্ট হয়েছে বলে অভিযোগ কর্তৃপক্ষের৷ ওই মহিলা ও তাঁর বিশেষ বন্ধুকে ডেকে পাঠানো হয়৷ তবে তাঁরা উপস্থিত না হওয়ায়, তাঁদের বহিষ্কার করার সিদ্ধান্ত নিয়েছে বিশ্ববিদ্যালয় কমিটি৷ তাঁরা আর কোনওভাবেই বিশ্ববিদ্যালয়ে প্রবেশ করতে পারবেন না বলে কঠোর নির্দেশ দেওয়া হয়েছে৷ বিশ্ববিদ্যালয়ের আচরণ বিধি লঙ্ঘন করেছেন এই দু’জন, এমন অভিযোগ৷ তাই তাদের বিরুদ্ধে এমন ব্যবস্থা নেওয়া হয়েছে বলে জানানো হয়েছে৷ গোটা বিশ্ববিদ্যালয় চত্বরে কোথাও যেন তাঁদের দেখা না যায়, সেই নির্দেশ দেওয়া হয়েছে৷\nএমন প্রেম নিবেদনের ভিডিও ছড়িয়ে পড়তে, নানা মত ও প্রতিক্রিয়া উঠে এসেছে৷ ভাইরাল ভিডিও বহু মানুষের মনে ধরেছে৷ অনেকে আবার বলছেন যে, তাদের কোঠর সাজা মহব্বতে ছবির অমিতাভ বচ্চনকে মনে করিয়ে দিয়েছে৷ ছবিতেও দেখানো হয়েছিল ক্যাম্পসে কোনও প্রেম নয়! প্রাক্তন ক্রিকেটার ওয়াসিম আক্রমের স্ত্রী শানিয়েরা আক্রম ট্যুইট করে বলেন যে, ক্যাম্পাসে নিয়ম নিষ্ঠা অবশ্যই বজায় থাকবে, তবে প্রেমও তাড়ানো যায় না! যৌবনই তো প্রেমের সাক্ষী৷\nFirst published: March 14, 2021, 10:10 IST


ওয়েব মেইলে ইমেইলঅ্যাকাউন্ট ফরওয়ার্ড করা, মেল করার তালিকা প্রস্তুত ও স্বয়ংক্রিয় উত্তরদান ইত্যাদি । | Techtunes | টেকটিউনস\nওয়েব মেইলে ইমেইলঅ্যাকাউন্ট ফরওয়ার্ড করা, মেল করার তালিকা প্রস্তুত ও স্বয়ংক্রিয় উত্তরদান ইত্যাদি ।\n1,320 দেখা 10 টিউমেন্টস জোসস\nওয়েবমেইল আপনাকে আউটলুক এক্সপ্রেস অথবা থান্ডারবার্ডের মতন একটা ডেস্কটপ মেইল অ্যাপ্লিকেসনের বিপরীত একটা ওয়েব ব্রাউজার থেকে, ইমেইল চেক করার ব্যবস্থা করে দেয়। এর মানে, আপনি যেকোন ওয়েব ব্রাউজার থেকে আপনার ইমেইল চেক করতে পারেন। যাতে অন্য লোকেরা আপনার ইমেইল পড়তে না পারে, আর জন্য আপনি যখন পাবলিক কম্পিউটারগুলিতে আপনার ইমেইল চেক করবেন, তখন লগআউটের ব্যাপারে আপনি নিশ্চিত হবেন।\nইমেইলঅ্যাকাউন্ট ফরওয়ার্ড করা\nফরওয়ার্ডকারী আপনাকে সমস্ত মেলের একটি কপি একটি ইমেইলঠিকানা থেকে অন্যটিতে পাঠাতে দেয়। উদাহরণস্বরূপ, যদি আপনার দুটি বিভিন্ন ইমেইলঅ্যাকাউন্ট [email protected] এবং [email protected] থাকে, আপনি [email protected] থেকে [email protected] তে ফরওয়ার্ড করতে পারেন, ফলে আপনাকে দুটি অ্যাকাউন্টই পরীক্ষা করার প্রয়োজন হয় না। লক্ষ্য করুন যে মেলটি একটি ইমেইলঠিকানায় ফরওয়ার্ড করা যায়, সেটা ঐ ঠিকানাতেও পাঠানো যায় একই সঙ্গে।\nমেল করার তালিকা প্রস্তুত\nমেল করার তালিকাগুলি বেশী সংখ্যক লোককে বার্তা পাঠানোর প্রক্রিয়াকে সহজ করে। প্রত্যেক বার মেল পাঠানোর সময় ঠিকানা লেখাকে এড়িয়ে যেতে আপনি মেল করার তালিকায় এক গুচ্ছ ইমেইলঠিকানা যোগ করতে পারেন। এটা বেশী সংখ্রক লোককে চিঠি বা অন্যান্য আপডেটপাঠানোর ক্ষেত্রে খুবই প্রয়োজনীয় হতে পারে। আপনি আপনার তালিকার জন্য একটি নির্দিষ্ট সেটিংস বিন্যস্ত করতে পারেন, একবার ক্লিক করে এটা তৈরী হলে সংশোধন করুন.\nকোন ব্যক্তি কোন একটি নির্দিষ্ট অ্যাকাউন্টে ইমেইল পাঠালে, তাকে স্বয়ংক্রিয় ভাবে বার্তাটি ফেরত পাঠাতে আপনি অটোরেস্পন্ডারগুলি ব্যবহার করতে পারেন। যখন আপনি ছুটিতে থাকবেন, অথবা আপনাকে পাওয়া যাবে না, অথবা কোন ইমেইল ঠিকানায় সহায়তার জন্য কোন জেনেরিক বার্তা আপনি পাঠাতে চান, সেই সময়ে বার বার এটার প্রয়োজন হতে পারে।\nস্পাম অ্যাসাসিন হল একটি স্বয়ংক্রিয় ইমেইল ফিল্টারিং পদ্ধতি যেটা ইমেইলের হেডার এবং বডির বিষয়গুলির ওপর ভিত্তি করে, স্পাম ম্যসেজগুলিকে চিহ্ণিত করে। আপনি স্বয়ংক্রিয়ভাবে স্প্যাম চিহ্ণিত করা বার্তাগুলি মুছে ফেলতে পারেন। স্পাম বক্স স্পাম অ্যাসাসিন দ্বারা স্পাম বলে চিহ্ণিত যেকোন ইমেইলকে “স্পাম” নামের একটি আলাদা ফোল্ডারে পাঠিয়ে দেয়। এই “স্পাম” ফোল্ডারটি নিয়মিত ভর্তি ও খালি করা উচিত।\n*** বাংলা ভিডিও টিউটোরিয়াল দেখতে …\nইংলিশ টিউটোরিয়াল দেখতে …\nবিস্তারিত কি এখান দেওয়া যেত না ভাই? না কি দিলে পাপ হত।\nভাই যদি আপনি বিরক্ত হয়ে থাকেন, তাহলে আমি দুখিত। তবে আমার মনে হয় না আমি টেকটিউনস এর নিয়ম এর বাইরে কোন কাজ করেছি।\nভাই আপনি যেমন একটু লিখে আরেক জায়গায় নিয়ে গেছেন আমিও তেমন আরেক টিউনে চলে গেছি।\nআমিও হি হি\nTanvir ও ফিরোজ আহমেদ কে ধন্যবাদ আমার ভুল ধরিয়া দেওয়ার জন্য, আসা করি এখন ঠিক আছে। মতামত জানাবেন…\nআমি দেখে অবাক হই !\nকিছু মানুষ শুধু সমালোচনা-ই করতে পারে, আলোচনা করতে পারেনা ।\nমানুষ আলোচনা ও করতে পারে কিন্তু আপনার সমালোচনা গ্রহণ করার মতো মানসিকতা এখনো তৈরি হয়নি।\nভদ্রলোক ভারি …\n24 November, 2020 at 6:12 pm


আ.লীগপন্থি সভাপতি, বিএনপিপন্থি সম্পাদক জয়ী\nশুক্রবার, ১৫ মার্চ, ২০১৯, ০১:৫৭:৩৪ 15:27\nঢাকা: বিগত কয়েক বছর ধরে সুপ্রিম কোর্ট আইনজীবী সমিতিতে এক আধিপত্য করে আসছেন বিএনপিপন্থি আইনজীবীরা। এবার তাতে ভাগ বসালেন আওয়ামী লীগপন্থি আইনজীবীরা। এবারের নির্বাচনে সভাপতি পদে জয় পেয়েছেন আওয়ামীপন্থি আইনজীবী এ এম আমিন উদ্দিন ও সাধারণ সম্পাদক পদে এ এম মাহাবুব উদ্দিন খোকন।\nশুক্রবার (১৫ মার্চ) দুপুর ১২টার দিকে ভোট গণনা শেষে এই ফলাফল ঘোষণা হয়। নির্বাচন উপ-কমিটির আহবায়ক ও জ্যেষ্ঠ আইনজীবী এ ওয়াই মসিউজ্জামান এই ফলাফল ঘোষণা করেন।\nবিএনপি-জামায়াত সমর্থিত জাতীয়তাবাদী আইনজীবী (নীল) প্যানেল একটি সহ-সভাপতি, কোষাধ্যক্ষ ও একটি সহ-সম্পাদক ও ৪টি সদস্যসহ মোট ৮ পদে জয়ী হয়ে সংখ্যাগরিষ্ঠতা পেয়েছে। আওয়ামী লীগ সমর্থক বঙ্গবন্ধু আওয়ামী আইনজীবী পরিষদ (সাদা) প্যানেল পেয়েছে সভাপতি, একটি সহ-সভাপতি, একটি সহ-সম্পাদক ও ৩টি সদস্যসহ ৬টি পদ।\nগত দুই মেয়াদেই সুপ্রিম কোর্ট আইনজীবী সমিতিতে নেতৃত্বে ছিলেন বিএনপির জয়নুল আবেদীন ও মাহবুব উদ্দিন খোকন। এ এম আমিন উদ্দিন ২০০৬-০৭ মেয়াদে সুপ্রিম কোর্ট বারের সম্পাদক নির্বাচিত হয়ে দায়িত্ব পালন করেছিলেন। মাহবুব উদ্দিন খোকন এ নিয়ে টানা ৭ বার সম্পাদক পদে নির্বাচিত হয়েছেন।\nএর আগে উৎসবমুখর পরিবেশে বুধবার ও বৃহস্পতিবার সকাল ১০টা থেকে মাঝখানে বিরতি দিয়ে বিকেল সাড়ে ৫টা পর্যন্ত ভোটগ্রহণ করা হয়। মোট ৭ হাজার ৮‘শ ২৫ জন আইনজীবী ভোটারের মধ্যে ৬ হাজার ১’শ ৩৫ জন আইনজীবী তাদের ভোটাধিকার প্রয়োগ করেছেন।\nএবারের নির্বাচনে ১৪টি পদের বিপরীতে ৩৪ জন প্রার্থী হয়েছিলেন। আওয়ামী লীগ সমর্থিত সম্মিলিত আইনজীবী সমন্বয় পরিষদ (সাদা) ও বিএনপি সমর্থিত জাতীয়তাবাদী আইনজীবী ঐক্য (নীল) প্যানেলে এ নির্বাচন করেন। এছাড়া কয়েকজন স্বতন্ত্র প্রার্থীও রয়েছেন।\nআওয়ামী লীগ সমর্থিত (সম্মিলিত আইনজীবী সমন্বয় পরিষদ) প্যানেলে সভাপতি পদে প্রতিন্দ্বন্দ্বিতা করেন আবু মোহাম্মদ আমিন উদ্দিন (এএম আমিন উদ্দিন)। সম্পাদক পদে অ্যাডভোকেট আব্দুন নূর দুলাল, সহ-সভাপতি পদে মো. জসিম উদ্দিন ও বিভাস চন্দ্রবিশ্বাস, সহ-সম্পাদক পদে বাসির উদ্দিন ভূঁইয়া এবং কাজী শামসুল হাসান শুভ, ট্রেজারার পদে সৈয়দ আলম টিপু। এ ছাড়া সদস্য পদে মোহাম্মদ জগলুল কবির, মশিউর রহমান, শামীম সরদার, আফিয়া আফরোজি রানী, আওলাদ হোসেন, হুমায়ূন কবির, চঞ্চল কুমার বিশ্বাস।\nঅন্যদিকে বিএনপি সমর্থিত নীল প্যানেল থেকে সভাপতি পদে সুপ্রিম কোর্ট আইনজীবী সমিতির সাবেক সভাপতি অ্যাডভোকেট আব্দুল জামিল (এ জে) মোহাম্মদ আলী এবং সাধারণ সম্পাদক পদে বর্তমান সম্পাদক ব্যারিস্টার এএম মাহাবুব উদ্দিন খোকন প্রার্থী হোন। সহ-সভাপতি পদে মো. আব্দুল জব্বার ভূইয়া এবং আব্দুল বাতেন। কোষাধ্যক্ষ পদে মো. ইমাম হোসেন।\nসহ-সম্পাদক পদে মোহাম্মদ মুজিবুর রহমান এবং শরীফ ইউ আহম্মেদ। এ ছাড়াও সদস্য পদে অ্যাডভোকেট রাশিদা আলিম ঐশী, মোহাম্মদ ওসমান চৌধুরী, কাজী আখতার হোসেন, মো. শাফিউর রহমান, মো. শরীফ উদ্দিন রতন, মো. মোহাদ্দেস উল ইসলাম ও সৈয়দা শাহীন আরা লাইলি প্রার্থী হয়েছেন।\nএ দু প্যানেল ছাড়াও স্বতন্ত্রভাবে সভাপতি প্রার্থী হয়েছেন এবিএম ওয়ালিউর রহমান খান ও ড. মো. ইউনুছ আলী, সম্পাদক পদে মনির হোসেন, সহ-সম্পাদক পদে ফরহাদ উদ্দিন আহমেদ ভুইয়া ও সদস্য পদে তপন কুমার দাস। এর মধ্যে সভাপতি এবিএম ওয়ালিউর রহমান খান এবং সম্পাদক পদে মনির হোসেন বিএনপির বিদ্রোহী প্রার্থী। নির্বাচনের দুইদিন আগে তাদের বহিষ্কারও করা হয়।


আকিকার মাংসের কোনো বণ্টন পদ্ধতি কি আছে? - JanaBD.Com\nHome › ইসলামের কথা › ইসলামিক শিক্ষা › আকিকার মাংসের কোনো বণ্টন পদ্ধতি কি আছে?\nআকিকার মাংসের কোনো বণ্টন পদ্ধতি কি আছে?\nইসলামিক শিক্ষা 19th Nov 17 at 10:07pm 493\nপ্রশ্ন : আমার আকিকা-সংক্রান্ত একটি প্রশ্ন আছে। সেটি হলো, আপনারা বলেছেন যে উত্তম হচ্ছে যাদের সামর্থ্য আছে, সাত দিনের মধ্যে আকিকাটি আদায় করে ফেলা। আকিকা দেওয়ার পর গোশত বণ্টনের ব্যাপারে নানা রকমের মত আছে। এ জন্য আকিকার সহিহ বণ্টন পদ্ধতি সম্পর্কে আমি জানতে চাই।\nউত্তর : আকিকা করার পর এর গোশত স্বাভাবিকভাবে নিজেরাও খেতে পারেন এবং আত্মীয়স্বজন, পরিবার-পরিজন, বন্ধু-বান্ধব, ফকির-মিসকিনদের মধ্যেও বণ্টন করতে পারেন।\nএ ক্ষেত্রে সুনির্দিষ্ট কোনো নিয়ম রাসুলের (সা.) হাদিসের মধ্যে সুস্পষ্টভাবে প্রমাণিত হয়নি। যেহেতু এটি সবাইকে নিয়ে উৎসবের মতো একটি বিষয়, আনন্দের বিষয়, সে ক্ষেত্রে একান্ত যেসব আত্মীয়স্বজন আছে, তাদের সঙ্গে গোশত ভাগাভাগি করাই হচ্ছে উত্তম। এ ক্ষেত্রে আপনি আকিকার গোশত ভাগ করে লোকদের মধ্যে বণ্টন করে দিতে পারেন।\nআরেকটি কাজও করা যেতে পারে। সেটি হলো আকিকার গোশত রান্না করে সবাইকে খাওয়ানোর আয়োজন করতে পারেন। বর্তমানে এই নিয়মটিই সমাজে দেখা যায়। এ দুটি পদ্ধতিই বৈধ। খাবারের আয়োজনও করা যাবে, আবার গোশত বণ্টনও করা যাবে। এ ব্যাপারে সুনির্দিষ্ট কোনো নিয়ম নেই।\nসূত্রঃ এনটিভি ''আপনার জিজ্ঞাসা''\nজমজমের পানি পানের দোয়া আছে কি?\nফরজ ও সুন্নত গোসলের পদ্ধতি একই?\n15 Jul 2018 at 5:51pm 259\nকোন কোন কারণে কবরের আজাব হবে?\n15 Jul 2018 at 3:09pm 221\nজাকাতের টাকা থেকে কি মজুরি দেওয়া যাবে?\n14 Jul 2018 at 12:15pm 125\nটুপি মাথায় না দিলে নামাজ হবে?\n13 Jul 2018 at 5:45pm 375\nআজানের জবাব না দিলে ৪০ বছরের নেকি নষ্ট হয়?\n12 Jul 2018 at 12:40pm 447\nমেহমানকে গেট পর্যন্ত এগিয়ে দেওয়া কি সুন্নত?\n11 Jul 2018 at 6:32pm 222\nসুনিশ্চিত জাহান্নাম থেকে নিজেদের হেফাজত করবেন যেভাবে\n09 Jul 2018 at 8:08pm 294\n2 hours ago 156\n2 hours ago 107\n2 hours ago 54\nঅভিজ্ঞতা ছাড়াই চাকরি দেবে সিটি ব্যাংক\n5 hours ago 37\nশ্রাবন্তী-বুবলির সঙ্গে প্রেম বিষয়ে মুখ খুললেন শাকিব\n5 hours ago 316\nনেলসন ম্যান্ডেলার অজানা ১০ তথ্য\n5 hours ago 82


former hockey captain: গার্হস্থ্য হিংসার শিকার 'চাক দে..' ছবির অনুপ্রেরণা প্রাক্তন হকি ক্যাপ্টেন - former hockey captain, whose story inspired "chak de! india", files domestic violence case | Eisamay\nগার্হস্থ্য হিংসার শিকার 'চাক দে..' ছবির অনুপ্রেরণা প্রাক্তন হকি ক্যাপ্টেন\nShramana Ray | EiSamay.Com | Updated: 21 Feb 2020, 11:42:00 AM\n২০০৫-এ শান্টা সিং-কে বিয়ে করেন লতা দেবী। তাঁদের দুটি সন্তানও আছে। ইম্ফলে বুধবার সাংবাদিক বৈঠক ডেকে সুরজ লতা দেবী তাঁর ওপরে দীর্ঘদিন ধরে চলা শারীরিক ও মানসিক অত্যাচারের কথা প্রকাশ্যে আনেন।\nসুরয লতা দেবী\nসন্তানদের কথা ভেবেই এতদিন তিনি চুপ করে ছিলেন বলে জানিয়েছেন।\nকিন্তু অত্যাচার সীমা ছাড়ানোয় তিনি পুলিশে অভিযোগ দায়ের করেছেন বলে জানিয়েছেন।\nএই সময় ডিজিটাল ডেস্ক: নিজের স্বামীর বিরুদ্ধে গার্হস্থ্য হিংসার অভিযোগ আনলেন জাতীয় মহিলা হকি দলের প্রাক্তন অধিনায়ক ওয়াইখোম সুরজ লতা দেবী। বিয়ের পর থেকে পণের দাবিতে তাঁকে অত্যাচার সহ্য করতে হয়েছে বলে জানিয়েছেন তিনি। এই সুরজ লতা দেবীর দুর্দান্ত জয়ের ঘটনা অবলম্বনেই তৈরি হয়েছিল শাহরুখ খান অভিনীত সুপারহিট হিন্দি ছবি 'চাক দে ইন্ডিয়া'।\n২০০৫-এ শান্টা সিং-কে বিয়ে করেন লতা দেবী। তাঁদের দুটি সন্তানও আছে। ইম্ফলে বুধবার সাংবাদিক বৈঠক ডেকে সুরজ লতা দেবী তাঁর ওপরে দীর্ঘদিন ধরে চলা শারীরিক ও মানসিক অত্যাচারের কথা প্রকাশ্যে আনেন। সন্তানদের কথা ভেবেই এতদিন তিনি চুপ করে ছিলেন বলে জানিয়েছেন। কিন্তু অত্যাচার সীমা ছাড়ানোয় তিনি পুলিশে অভিযোগ দায়ের করেছেন বলে জানিয়েছেন।\nহাঁটুর অস্ত্রোপচার, ফরাসি ওপেনে নেই ফেডেরার পরের খবর\nসুরয লতা দেবী প্রাক্তন হকি ক্যাপ্টেন waikhom suraj lata devi former hockey captain domestic violence\nWeb Title : former hockey captain, whose story inspired "chak de! india", files domestic violence case


রাষ্ট্রপতির কাছে যাচ্ছে সার্চ কমিটি – Dailytimes 24\nরাষ্ট্রপতির কাছে যাচ্ছে সার্চ কমিটি\nনতুন নির্বাচন কমিশনারদের নাম চূড়ান্ত করতে বৈঠকে বসেছে সার্চ কমিটি।\nসোমবার বিকাল ৪টায় সুপ্রীম কোর্টের জাজেস লাউঞ্জে চতুর্থ ও শেষবারের মতো বৈঠকে বসে তারা।\nএ বৈঠকে সার্চ কমিটির সদস্যরা নতুন নির্বাচন কমিশনারদের নাম সুপারিশ করতে দশজনের নামের তালিকা চূড়ান্ত করবে।\nসন্ধ্যায় এই তালিকা সুপারিশ আকারে রাষ্ট্রপতির কাছে হস্তান্তর করবে সার্চ কমিটি। এ লক্ষ্যে সন্ধ্যা সাড়ে ৬টায় বঙ্গভবনে রাষ্ট্রপতি মো. আবদুল হামিদের সঙ্গে সাক্ষাৎ করবেন সার্চ কমিটির সদস্যরা।\nসার্চ কমিটির দেয়া দশজনের তালিকা থেকে রাষ্ট্রপতি একজন প্রধান নির্বাচন কমিশনার ও চারজন কমিশনার নিয়োগ দেবেন। তবে সার্চ কমিটির দেয়া তালিকা থেকেই নির্বাচন কমিশনারদের নিয়োগ দিতে হবে, রাষ্ট্রপতির জন্য এমন কোনো বাধ্যবাধকতা নেই।\nউল্লেখ্য, রাষ্ট্রপতি মো. আবদুল হামিদ গত ২৫ জানুয়ারি সুপ্রিম কোর্টের আপিল বিভাগের বিচারপতি সৈয়দ মাহমুদ হোসেনের নেতৃত্বে ৬ সদস্যের সার্চ কমিটি গঠন করেন।\nকমিটির অন্য সদস্যরা হলেন হাইকোর্ট বিভাগের বিচারপতি ওবায়দুল হাসান, সরকারি কর্ম কমিশনের (পিএসসি) চেয়ারম্যান ড. মোহাম্মদ সাদিক, মহাহিসাব নিরীক্ষক (সিএজি) মাসুদ আহমেদ, ঢাকা বিশ্ববিদ্যালয়ের ইংরেজি বিভাগের শিক্ষক অধ্যাপক সৈয়দ মনজুরুল ইসলাম এবং চট্টগ্রাম বিশ্ববিদ্যালয়ের উপ-উপাচার্য অধ্যাপক শিরীণ আখতার।\nগঠিত হচ্ছে 'বাংলাদেশ সার্বভৌম সম্পদ তহবিল'\nতামাশা করে প্রতিবেদককে ‘আত্মহত্যা’র কথা বলেছেন রেলসচিব!\nপ্রতিবন্ধী শিশুদের সাধারণ বিদ্যালয়ে ভর্তি করতে হবে: প্রধানমন্ত্রী\nশুক্র-শনিবার সরকারি গাড়ি ব্যবহার করেন না পানিসম্পদ উপমন্ত্রী


ঢাকা: দেশের তৈরি পোশাক খাতের উন্নয়নে ঘনিষ্ঠভাবে কাজ করার আগ্রহ প্রকাশ করেছে আন্তর্জাতিক মুদ্রা তহবিল (আইএমএফ)। বিজিএমইএ সভাপতি ফারুক হাসানের সঙ্গে সৌজন্য সাক্ষাৎকালে এ আগ্রহের কথা জানান প্রতিষ্ঠানটির আবাসিক প্রতিনিধি (এশিয়া ও প্রশান্ত মহাসাগরীয় বিভাগ) জায়েনডু ডি।\nসোমবার (৩০ আগস্ট) বিজিএমইএর এক প্রেস বিজ্ঞপ্তিতে এ তথ্য জানানো হয়েছে। রোববার গুলশানের বিজিএমইএ অফিসে অনুষ্ঠিত ওই সভায় তৈরি পোশাক সংক্রান্ত বিষয়গুলো নিয়ে আলোচনা হয়।\nসভায় বিজিএমইএ’র সহ-সভাপতি মো. শহিদউল্লাহ আজিম, সহ-সভাপতি মিরান আলী এবং পরিচালক মো. মহিউদ্দিন রুবেল উপস্থিত ছিলেন।\nআলোচনায় বিজিএমইএ সভাপতি ফারুক হাসান বাংলাদেশের আর্থ-সামাজিক প্রেক্ষাপটে তৈরি পোশাক শিল্পের অনন্য অবদান, বিশেষ করে বৈদেশিক মুদ্রা অর্জন ও কর্মসংস্থানের সুযোগ সৃষ্টি করে এ শিল্প জাতীয় অর্থনীতিতে যে গুরুত্বপূর্ন ভূমিকা পালন করছে, তা তুলে ধরেন। তিনি বলেন, ‘বাংলাদেশে সামাজিক-অর্থনৈতিক খাতে যে লক্ষ্যণীয় উন্নয়ন সাধিত হয়েছে, সেটিই বাংলাদেশকে স্বল্পোন্নত দেশ থেকে উত্তোরণের যোগ্য করেছে।’\nবিজিএমইএ সভাপতি এসময় পোশাক শিল্পের অর্জনসমূহ, বিশেষ করে শিল্পে নিরাপদ কর্মপরিবেশ সৃষ্টি এবং টেকসই উন্নয়ন ক্ষেত্রে যে অগ্রগতি সাধিত হয়েছে, তার ওপরও আলোকপাত করেন।\nআইএমএফে’র আবাসিক প্রতিনিধি জায়েনডু ডি বাংলাদেশের তৈরি পোশাক শিল্প খাতের উন্নয়নমূলক কর্মকাণ্ডে সহায়তা প্রদানের বিষয়ে আইএমএফের আগ্রহের কথা জানান। আইএফএফ তৈরি পোশাক খাতের উন্নতির জন্য ঘনিষ্ঠভাবে কাজ করতে আগ্রহী।\nতিনি আরও বলেন, “আগামী ডিসেম্বরে জাতিসংঘের বিশেষ সংস্থা, আইএমএফের একটি উচ্চ পর্যাযের প্রতিনিধি দল বাংলাদেশ সফরে আসবে। বিজিএমইএ’র সঙ্গে আলোচনায় বসা ও তৈরি পোশাক শিল্পের প্রবৃদ্ধি ও উন্নয়নে আইএমএফ কিভাবে কোন কোন ক্ষেত্রে সহায়তা করতে পারে, তা অনুসন্ধানের জন্য।”\nTags: আইএমএফ, আন্তর্জাতিক মুদ্রা তহবিল, তৈরি পোশাক, বিজিএমইএ


ব্যক্তিগত আঘাত অ্যাটর্নি Google বিজ্ঞাপন ব্যবস্থাপনা\nস্থানীয়, আঞ্চলিক এবং জাতীয় পর্যায়ে ব্যক্তিগত আঘাতের ক্লায়েন্টদের আকৃষ্ট করার জন্য গুগল বিজ্ঞাপন একটি চমৎকার হাতিয়ার। অন্য কোন মার্কেটিং টুল আপনাকে প্রায় সাথে সাথেই গুগলের সার্চ ফলাফলের শীর্ষে নিয়ে যেতে পারে? সঠিক সেটআপের সাথে, আপনি আগামীকাল প্রতি ক্লিক বিজ্ঞাপন থেকে ফলাফল পেতে পারেন। আপনার বিজ্ঞাপন গোষ্ঠীতে সঠিক কীওয়ার্ডগুলি অন্তর্ভুক্ত করে মাইক্রো-মোমেন্ট এবং উচ্চ-উদ্দেশ্য অনুসন্ধানগুলি সহজেই ক্যাপচার করা যেতে পারে।\nতাহলে কেন অনেক ব্যক্তিগত আঘাতের আইনজীবী গুগল বিজ্ঞাপন থেকে দূরে থাকেন? এটি হতে পারে কারণ তারা অপ্রাসঙ্গিক অনুসন্ধান পদকে লক্ষ্য করে হাজার হাজার থেকে কয়েক মিলিয়ন ডলার নষ্ট করেছে এবং প্ল্যাটফর্ম সম্পর্কে ভুল ধারণা রয়েছে। পার্সোনাল ইনজুরি অ্যাটর্নি গুগল অ্যাডস ম্যানেজমেন্টের অনেকগুলি চলমান অংশ রয়েছে, তাই আপনি যখন পিপিসিতে নতুন হন বা কোনও এজেন্সি পার্টনার থাকেন যে গুগল অ্যাডস-এ বিশেষজ্ঞ নয় (তাহলে বলার অপেক্ষা রাখে না, আপনার সম্পূর্ণ আশা করা উচিত নয়- সার্ভিস এজেন্সি Google Ads-এর প্রতিটি দিক জানতে একটু একটু করে সব কিছুর মধ্যে কাজ করে)।\nগুগল বিজ্ঞাপন ভয় পাবেন না. ব্যক্তিগত ইনজুরি অ্যাটর্নি গুগল অ্যাডওয়ার্ডস ম্যানেজমেন্টের উপর মনোযোগ কেন্দ্রীভূত একটি কোম্পানি হিসেবে, আমরা আপনাকে বলতে পারি যে অ্যাডওয়ার্ডস মার্কেটিং হল আপনার টার্গেটেড অডিয়েন্সের সাথে সংযোগ স্থাপন এবং আপনার পরিষেবার প্রচারের অন্যতম সেরা উপায়।\nঅবশ্যই, এটির জন্য আপনার অ্যাকাউন্ট এবং বিজ্ঞাপনগুলিকে সঠিকভাবে গঠন করা প্রয়োজন — কিছু কিছু Webrageous বছরের পর বছর ধরে আইনি PPC স্পেসে করে আসছে। সাম্প্রতিক সময়ে ব্যক্তিগত আঘাতের অ্যাটর্নি কীওয়ার্ডগুলির আকাশচুম্বী খরচের সাথে, আপনি সঠিকভাবে অ্যাডওয়ার্ডস করছেন তা নিশ্চিত করতে আপনি একটি অভিজ্ঞ চোখ ব্যবহার করতে পারেন৷\nকেন আপনার ব্যক্তিগত আঘাত Google বিজ্ঞাপন প্রচারাভিযান ব্যর্থ রাখা?\nব্যক্তিগত আঘাত PPC ল্যান্ডস্কেপ অত্যন্ত প্রতিযোগিতামূলক. এমনকি একটি ভুলও অযথা খরচ করতে পারে এবং আপনার প্রতিযোগীকে Google Ads সার্চ তালিকার শীর্ষে নিয়ে যেতে পারে। আপনি যদি প্রতি ক্লিক মার্কেটিং থেকে একটি ইতিবাচক ROI পেতে সংগ্রাম করে থাকেন, তাহলে সম্ভবত আপনি নীচের কিছু ভুল করছেন।\nআপনি জেনেরিক কীওয়ার্ড টার্গেট করছেন?\nআইন সংস্থাগুলির পিপিসি প্রচারাভিযানে সবচেয়ে সাধারণ ভুল হল জেনেরিক কীওয়ার্ড টার্গেটিং। জেনেরিক দ্বারা, আমরা "আইনজীবী" বা "অ্যাটর্নি" এর মত শব্দগুলিকে বুঝিয়েছি। এই ধরনের প্রশ্নগুলি কাজ করে না কারণ তারা একজন ব্যক্তি যে ধরনের আইনজীবী খুঁজছেন তার জন্য সেগমেন্ট করে না।\nএই কীওয়ার্ডগুলির সার্চ ভলিউম অনেক বেশি এবং আপনার বাজেট দ্রুত খালি করে দেয়। এমনকি একটি কীওয়ার্ডে একটি অবস্থান সংশোধনকারী যোগ করাও সাহায্য করে না কারণ 'আমার কাছাকাছি আইনজীবী'-এর মতো অনুসন্ধানগুলি এখনও একজন ব্যক্তির প্রয়োজনীয় আইনি সহায়তার ধরণ সম্পর্কে আপনাকে কিছু জানায় না।\nআদর্শভাবে, আপনার আইন সংস্থা পিপিসি প্রচারাভিযানগুলি ব্যক্তিগত আঘাতের ক্ষেত্রে (মোটর গাড়ি দুর্ঘটনা, অন্যায় মৃত্যু, প্রাঙ্গনের দায়, ইত্যাদি) সাথে সরাসরি সম্পর্কিত কীওয়ার্ডগুলিকে ঘিরে ডিজাইন করা উচিত। একটি ব্যক্তিগত আঘাতের আইনজীবী PPC ব্যবস্থাপনা আপনাকে আপনার ফোকাস সংকুচিত করতে এবং রূপান্তরের সর্বোচ্চ সম্ভাবনা সহ কীওয়ার্ড সনাক্ত করতে সহায়তা করতে পারে।\nএমনকি যদি আপনি এই কীওয়ার্ডগুলির সাথে অনেকগুলি ক্লিক না পান, তবুও আপনি জেনেরিক পদগুলিকে টার্গেট করার ক্ষেত্রে এক হয়ে যান৷\nআপনি খুব চওড়া একটি নেট কাস্ট করছেন?\nআপনি রাজ্য বা একাধিক রাজ্য জুড়ে আইন অনুশীলন করার লাইসেন্স পেতে পারেন, তবে গড় ক্লায়েন্ট তাদের কাছাকাছি একজন আইনজীবী খুঁজছেন। কিছু লোক একজন আইনজীবীর সাথে দেখা করার জন্য 25 মাইল পর্যন্ত ভ্রমণ করবে, কিন্তু 25-মাইল নম্বরটি শুধুমাত্র একটি সাধারণ নিয়ম। এই দূরত্ব মানুষ ভ্রমণ করতে ইচ্ছুক, কিন্তু প্রতিবার না.\nএকটি সমাধান হল ভূগোলকে আপনার অবস্থান টার্গেটিং জানাতে দেওয়া। উদাহরণস্বরূপ, যদি আপনি থাকেন যেখানে নিকটতম শহরটি 30 মাইলেরও বেশি দূরে, আপনি আপনার লক্ষ্যবস্তু প্রসারিত করতে পারেন। আপনি যদি আপনার টার্গেটিংকে আরও প্রসারিত করার সিদ্ধান্ত নেন, তাহলে আমরা 25-মাইল ব্যাসার্ধের বাইরে অবস্থানের জন্য বিড কমানোর পরামর্শ দিই।\nআপনার ওয়েবসাইট দর্শকদের সাথে অনুরণিত হয় না?\nঅনেকে আইনজীবীদের কাজের ধরন বুঝতে পারেন না, তাই তারা ভয় পান। কোর্টরুমে এটি আপনার জন্য একটি সুবিধা হতে পারে, কিন্তু নতুন ক্লায়েন্টদের জেতার সময় এটি একটি অসুবিধা। ঘটনাটি তরুণ প্রজন্মের জন্য আরও সত্য। স্টক ফটো এবং ব্ল্যান্ড কপিতে পূর্ণ একটি ওয়েবসাইট PPC দর্শকদেরকে আপনি যত দ্রুত গণনা করতে পারবেন তার থেকে দূরে সরিয়ে দেবে।\nঅথবা আপনার একটি বিরক্তিকর ওয়েবসাইট নাও থাকতে পারে, কিন্তু যখন পেইড ট্রাফিককে লিডে পরিণত করার কথা আসে, এমনকি সেরা সাইটগুলিও একটি অপ্টিমাইজড ল্যান্ডিং পৃষ্ঠার সাথে প্রতিযোগিতা করতে পারে না। CPCs ইতিমধ্যেই আইন সংস্থা PPC বিজ্ঞাপনদাতাদের জন্য ব্যয়বহুল, তাই রূপান্তর হারে 10% বৃদ্ধি এমনকি হাজার হাজার ডলার সাশ্রয় করতে পারে এবং প্রতি বছর অনেক লিড মন্থন করতে পারে। এছাড়াও, ল্যান্ডিং পৃষ্ঠাগুলি আপনার বিজ্ঞাপনের গুণমান স্কোর নির্ধারণ করে। উচ্চ মানের স্কোর আপনার ব্যবসার জন্য আরও রূপান্তরিত করে।\nআপনার ল্যান্ডিং পৃষ্ঠাগুলি উন্নত করা (এবং ফলস্বরূপ, গুণমান স্কোর) আপনার ব্যক্তিগত আঘাতের বিপণন প্রচারাভিযানের জন্য সেরা পদক্ষেপগুলির মধ্যে একটি। আপনি যদি আপনার বিদ্যমান পৃষ্ঠাগুলি সম্পর্কে নিশ্চিত না হন বা নতুন, লক্ষ্যবস্তু তৈরি করতে সাহায্য করতে চান, তাহলে প্রতি ক্লিক ম্যানেজমেন্ট বিশেষজ্ঞদের ব্যক্তিগত আঘাতের বেতন থেকে নির্দেশনা পাওয়া ভাল ফলাফল আনতে পারে।\nআপনি আফটার আওয়ার বিডস খুব বেশি?\nঅনেকগুলি কারণ আপনার ঘণ্টার পর ঘন্টা নেতৃত্ব দেয় যা ব্যবসায়িক সময়ের মধ্যে আসে তার চেয়ে কম মূল্যবান।\nতাদের মধ্যে একটি হল যে লোকেরা বেশিরভাগ সময় ব্যবসার পরে গবেষণা পরিচালনা করে। এবং যেহেতু বেশিরভাগ অফিস সেই সময়ে বন্ধ থাকে, তারা সেই সময়ে কেউ তাদের সাথে যোগাযোগ করবে এবং পরের দিন প্রতিক্রিয়া আশা করে না। অতএব, তারা সরাসরি সীসাতে রূপান্তরিত হয় না।\nসম্ভাব্য লিড, যাইহোক, আপনার তথ্য নামিয়ে নিতে পারে এবং আপনার ব্যবসার সময়গুলিতে পৌঁছাতে পারে। এর মানে হল আপনার কনভার্সন রেট কম হবে কারণ ঘন্টার পর লিড পেতে বেশি ক্লিক লাগবে।\nএমনকি যদি একটি ক্লিক ঘন্টার পর লিডে পরিণত হয়, ফোন কলগুলি একটি উত্তর পরিষেবাতে যাবে৷ উত্তর প্রদান পরিষেবাগুলি ঘন্টার পরে একটি সম্ভাব্য গ্রাহকের আগ্রহ ধরার জন্য দুর্দান্ত, তবে সেগুলি এখনও একজন অ্যাটর্নি বা তাদের সচিবের সাথে কথা বলার মতো কার্যকর নয়৷ আপনি লিডের জন্য একই পরিমাণ অর্থ দিতে চান না যা আপনার দল প্রথমে বিনোদন দিতে পারে না।\nআপনার Google বিজ্ঞাপন বাজেট সুরক্ষিত করার একটি দুর্দান্ত উপায় হল একটি বিজ্ঞাপনের সময়সূচী তৈরি করা এবং সময়-ভিত্তিক বিড সমন্বয় করা। আমাদের ব্যক্তিগত আঘাতের অ্যাটর্নি পিপিসি ম্যানেজমেন্ট পরিষেবার সাথে, বিড সমন্বয় করা একটি হাওয়া। আমাদের বিশেষজ্ঞরা আপনাকে আপনার বিজ্ঞাপনের সময়সূচীকে স্বাভাবিক ব্যবসায়িক সময়, সন্ধ্যা এবং রাতের ঘন্টা এবং সপ্তাহান্তে বিভক্ত করতে সাহায্য করতে পারেন, পাশাপাশি যোগ্য লিড পাওয়ার জন্য প্রতিটি সময়সূচীর জন্য কী বিড সমন্বয় করতে হবে সে বিষয়ে পরামর্শ দিতে পারেন।\nআপনি ক্লিক জালিয়াতির শিকার?\nআপনি Google Ads ROI কম দেখার জন্য ক্লিক জালিয়াতি আরেকটি কারণ হতে পারে। এই হল যখন একটি প্রতিপক্ষ আপনার বাজেট ক্লান্ত করে আপনার বিজ্ঞাপনগুলিতে বারবার ক্লিক করে। এটি একজন প্রাক্তন কর্মচারী বা প্রতিযোগী হতে পারে যিনি আপনাকে সফল দেখতে চান না।\nআইনজীবি পিপিসি মার্কেটিংয়ে ক্লিক জালিয়াতি খুবই সাধারণ, এবং যদিও গুগলের অ্যালগরিদম ক্লিক জালিয়াতি সনাক্ত করতে আরও ভাল হয়েছে, তবুও সবসময় ঝুঁকি থাকে। কিছু প্রতিপক্ষ আইপি অ্যাড্রেস ঘোরায় এবং তাদের কার্যকলাপ লুকিয়ে রাখতে ভিপিএন-এর পিছনে লুকিয়ে থাকে।\nআপনি যদি দেখেন যে আপনার Google বিজ্ঞাপন PPC বাজেট দ্রুত নিiningশেষ হয়ে যাচ্ছে, আপনি হয়ত ক্লিক জালিয়াতির শিকার হতে পারেন। সৌভাগ্যবশত, Webrageous থেকে ব্যক্তিগত আঘাত Google Adwords পরিচালনার মধ্যে রয়েছে আপনার প্রচারণার ক্ষয়ক্ষতি কমানোর জন্য ক্লিক জালিয়াতি সনাক্তকরণ এবং প্রতিরোধ। প্রতিযোগীদের আপনার প্রতিষ্ঠানের জন্য PPC বিজ্ঞাপন চালাতে নিরুৎসাহিত করবেন না। তারা কাজ করে!\nWebrageous' ব্যক্তিগত আঘাত অ্যাটর্নি PPC ব্যবস্থাপনা?\nযখন আপনার প্রতি ক্লিকের খরচ এত বেশি হয়, তখন আপনি প্রতিটি ক্লিকের সর্বোচ্চ ব্যবহার করতে চান। Webrageous-এ, আমরা অ্যাটর্নি এবং আইন সংস্থাগুলির জন্য উচ্চ-রূপান্তরকারী ব্যক্তিগত আঘাতের PPC প্রচারাভিযান ডিজাইনে বিশেষজ্ঞ। আমাদের বেশিরভাগ প্রচারাভিযান ব্যবহারকারীর প্রত্যাশা পরিচালনার মাধ্যমে প্রাক-যোগ্যতা অর্জনকারী লিডের চারপাশে ঘোরে। আমরা ক্লায়েন্টদের বিজ্ঞাপনের অনুলিপি তৈরি করতে সহায়তা করি যা প্রত্যাশা সেট করে যে আইনী সংস্থার মামলা নেওয়ার জন্য বাদীদের নির্দিষ্ট মানদণ্ড পূরণ করতে হবে।\nWebrageous 'ব্যক্তিগত আঘাত অ্যাটর্নি প্রতি ক্লিক পরিচালনার বেতন উচ্চ-বৃদ্ধি আইন সংস্থাগুলির জন্যও উপযুক্ত। আমরা এই ধরনের কোম্পানিগুলিকে তাদের প্রতিযোগীর ল ফার্মকে স্মার্ট বিজ্ঞাপন ডিজাইন এবং কপি দিয়ে ছাড়িয়ে যেতে সহায়তা করি। তথ্যবহুল, চোখ ধাঁধানো বিজ্ঞাপনের মাধ্যমে, আমাদের ক্লায়েন্টরা প্রায়ই তাদের প্রতিযোগীদের দিকে তাকিয়ে তাদের আইন প্রতিষ্ঠানের পছন্দ পুনর্বিবেচনার সুযোগ পান। আমাদের পদ্ধতি তথ্য অন্তর্দৃষ্টি দ্বারা অবহিত করা হয় এবং আমরা আমাদের ক্লায়েন্টদের প্রচারাভিযান সুপারচার্জ করার জন্য ক্রমাগত অপ্টিমাইজেশান করি।\nএকটি ক্লায়েন্ট ফার্মের ফোকাস এবং তারা যে শ্রোতাদের পরিবেশন করে তা সেরাভাবে প্রতিফলিত করে এমন বাক্যাংশ এবং কীওয়ার্ডগুলির একটি সেট সনাক্ত করুন।\nযোগ্য লিড তৈরি করতে লক্ষ্য কীওয়ার্ড, আগ্রহ, ভৌগলিক অবস্থান এবং আরও অনেক কিছু।\nনিযুক্ত এবং রূপান্তর করতে অন-টার্গেট মেসেজিং, চিত্রাবলী এবং CTA সহ ওয়েবসাইট ল্যান্ডিং পৃষ্ঠাগুলিকে পরিবর্তন করুন ব্যক্তিগত আঘাত ক্লায়েন্ট।\nপূর্ববর্তী দর্শকদের ফলো-আপ বিজ্ঞাপনগুলি তাদের মনের শীর্ষে থাকার জন্য পরিবেশন করুন।\nকোন বিজ্ঞাপন, কীওয়ার্ড বা প্রচারণার ফলে আপনার ব্যবসায় একটি ফোন কল হয়েছে তা জানুন।\nস্থানীয় পরিষেবা বিজ্ঞাপন\nSERPs এর উপরে স্পনসর করা তালিকায় উপস্থিত হন এবং আপনার বিজ্ঞাপনে ক্লিকের পরিবর্তে লিডের জন্য অর্থ প্রদান করুন।\nকেন ব্যক্তিগত আঘাত পিপিসি ব্যবস্থাপনার জন্য Webrageous চয়ন করুন?\n• A+ BBB রেটিং – Webrageous হল A+ রেটিং সহ একটি বেটার বিজনেস ব্যুরো-স্বীকৃত এজেন্সি।\n• বাজেটে থাকুন - পিপিসি-তে কখনই অতিরিক্ত ব্যয় করবেন না। আপনার বাজেট নিয়ন্ত্রণে আছে তা নিশ্চিত করতে আমরা আপনার বিড এবং CPC নিরীক্ষণ করি।\n• কোন দীর্ঘমেয়াদী চুক্তি - একটি চুক্তিতে আটকে যাবেন না। আপনার যখন প্রয়োজন তখন ব্যক্তিগত আঘাত Google বিজ্ঞাপন ব্যবস্থাপনা ব্যবহার করুন।\n• ৫ বছরের অভিজ্ঞতা – বেশিরভাগ ওয়েব্রেজিয়াস ব্যক্তিগত আঘাতে Google বিজ্ঞাপন বিশেষজ্ঞদের প্রচারাভিযান পরিচালনায় পাঁচ বছরের বেশি অভিজ্ঞতা রয়েছে।\nপিপিসি ম্যানেজমেন্ট সংস্থা > ব্যক্তিগত আঘাত অ্যাটর্নি Google বিজ্ঞাপন ব্যবস্থাপনা


মঙ্গলগ্রহে তাহলে কি প্রাণ নেই? | বিজ্ঞান পরিবেশ | DW | 23.09.2013\nপৃথিবীর কাছেপিঠে একমাত্র মঙ্গলগ্রহেই প্রাণের সম্ভাবনা রয়েছে – এমন আশা নিয়ে বসে আছেন বিজ্ঞানী থেকে অনেক সাধারণ মানুষ৷ কিন্তু ‘কিউরিয়সিটি’ এখন জানাচ্ছে, সেই সম্ভাবনা নেই বললেই চলে৷\n২০১২ সালের আগস্ট মাসে নাসার মার্স রোভার মঙ্গলগ্রহে নেমেছিল৷ পৃথিবীর সঙ্গে সেই গ্রহের মিল কতটা, সেটা পরীক্ষা করাই ছিল এর মূল উদ্দেশ্য৷ শুধু আজ নয়, অতীতেও কোনো মিল ছিল কি না, সেই প্রশ্নের উত্তর খোঁজাও জরুরি৷ কারণ এর মধ্যেই লুকিয়ে রয়েছে প্রাণের সম্ভাবনার চাবিকাঠি৷\nগত দশকে পৃথিবী থেকে টেলিস্কোপের মাধ্যমে ও মঙ্গলগ্রহে যান পাঠিয়ে সেখানকার বায়ুমণ্ডল বিশ্লেষণ করে বিজ্ঞানীদের ধারণা হয়েছিল, যে সেখানে মিথেন গ্যাস রয়েছে৷ ফলে অনুমান করা হয়েছিল, মঙ্গলগ্রহে হয় কোনো জৈবিক অথবা ভূ-তাত্ত্বিক কার্যকলাপ চলছে৷ দিনের বেলায় সূর্যের আলোয় এই গ্যাস ভেঙে যায়৷\nমঙ্গলে কাজ করছে ‘কিউরিয়সিটি'\nকিন্তু পৃথিবীর বায়ুমণ্ডলে প্রায় ৩০০ বছর ধরে থেকে যায় এই গ্যাস৷ মঙ্গলগ্রহের ক্ষেত্রে সেই মেয়াদ ২০০ বছর বলে ধরা হয়েছিলো৷ ২০০৩ সালের মার্চ মাসে মঙ্গলগ্রহে একটি মেঘের মধ্যেই ১৯,০০০ টন মিথেনের খোঁজ পাওয়া গিয়েছিল৷\nগত প্রায় ৮ মাস ধরে ‘কিউরিয়সিটি' মঙ্গলগ্রহের বায়ুমণ্ডল পরীক্ষা করে দেখেছে, যে কয়েক বছরের মধ্যেই মিথেন উধাও হয়ে যাচ্ছে বলে মনে হচ্ছে৷ ফলে দেখা যাচ্ছে, বিজ্ঞানীরা এর আগে মঙ্গলগ্রহের বায়ুমণ্ডলে ৬ গুণ বেশি মিথেন আশা করেছিলেন৷\nএখন প্রশ্ন হলো, ‘কিউরিয়সিটি'-র পরিমাপই কি নিখুঁত? নাকি ভুলের অবকাশ রয়েছে? বিজ্ঞানীদের ধারণা, কোনো গ্রহের ভূ-পৃষ্ঠ থেকে মিথেন দ্রুত গোটা বায়ুমণ্ডলেই ছড়িয়ে পড়ার কথা৷ অতএব স্থানভেদে পরিমাপে পার্থক্য থাকা উচিত নয়৷ নাসার বিজ্ঞানী ক্রিস্টোফর ওয়েবস্টার মনে করেন, ‘কিউরিয়সিটি' যেখানে অবতরণ করেছে, সেখান থেকে পরিমাপ নিলে তাতে ভুলের সম্ভাবনা পুরোপুরি উড়িয়ে দেয়া যায় না বটে, কিন্তু তার সম্ভাবনা কম৷\nতবে আশা পুরোপুরি ছেড়ে দিচ্ছেন না বিজ্ঞানীরা৷ ‘কিউরিয়সিটি' তার কাজ চালিয়ে যাবে৷ আরও নমুনা সংগ্রহ করবে৷ পৃথিবী থেকেও আরও টেলিস্কোপের মাধ্যমে আরও তথ্য সংগ্রহ করা হবে৷\nকি-ওয়ার্ডস মঙ্গলগ্রহ, প্রাণ, নাসা, নভযান, মহাকাশ, টেলিস্কোপ, কিউরিওসিটি


মুহাম্মাদ (ছা.)-ই একমাত্র শাফা‘আতকারী - ইসলামিক অনলাইন মিডিয়া\nপ্রচ্ছদ গল্প ও কবিতা হাদীছের গল্প মুহাম্মাদ (ছা.)-ই একমাত্র শাফা‘আতকারী\nহযরত আনাস (রা.) হ’তে বর্ণিত, রাসূলুল্লাহ (ছা.) এরশাদ করেছেন, ‘ক্বিয়ামতের দিন মুমিনগণকে (হাশরের ময়দানে স্ব স্ব অপরাধের কারণে) বন্দী রাখা হবে। তাতে তারা অত্যন্ত চিন্তিত ও অস্থির হয়ে পড়বে এবং বলবে, ‘যদি আমরা আমাদের প্রতিপালক আল্লাহ তা‘আলার নিকট কারো মাধ্যমে সুপারিশ কামনা করি, যিনি আমাদের বর্তমান অবস্থা থেকে স্বস্তি দিবেন’। সেই লক্ষ্যে তারা আদম (আ.)-এর নিকট উপস্থিত হয়ে বলবে, ‘আপনি মানবজাতির পিতা আদম, আপনাকে আল্লাহ নিজ হাতে সৃষ্টি করেছেন, জান্নাতে বসবাস করিয়েছেন, ফেরেশতা মণ্ডলীকে দিয়ে আপনাকে সিজদা করিয়েছিলেন এবং তিনিই যাবতীয় বস্তুর নাম আপনাকে শিক্ষা দিয়েছিলেন। আপনি আমাদের জন্য আপনার রবের নিকট সুপারিশ করুন, যেন তিনি আমাদেরকে এই কষ্টদায়ক স্থান হ’তে মুক্ত করে প্রশান্তি দান করেন’। তখন আদম (আ.) বলবেন, ‘আমি তোমাদের এই কাজের মোটেই উপযুক্ত নই’।\nনবী করীম (ছা.) বলেন, তখন তিনি গাছ হ’তে ফল খাওয়ার অপরাধের কথা স্মরণ করবেন, যা হ’তে তাঁকে নিষেধ করা হয়েছিল। [আদম (আ.) বলবেন] ‘বরং তোমরা মানবজাতির জন্য আল্লাহ তা‘আলার প্রেরিত সর্বপ্রথম রসূল নূহ (আ.)-এর নিকট যাও’। তারা নূহ (আ.)-এর কাছে গেলে তিনি তাদেরকে বলবেন, ‘আমি তোমাদের এ কাজের জন্য একেবারেই যোগ্য নই’। সাথে সাথে তিনি তাঁর ঐ অপরাধের কথা স্মরণ করবেন, যা অজ্ঞতাবশতঃ নিজের (অবাধ্য) ছেলেকে পানিতে না ডুবানোর জন্য আল্লাহ্‌র কাছে প্রার্থনা করেছিলেন। (তিনি বলবেন) ‘বরং তোমরা আল্লাহ্‌র খলীল হযরত ইবরাহীম (আ.)-এর নিকটে যাও’।\nরাসূলুল্লাহ (ছা.) বলেন, এবার তারা হযরত ইবরাহীম (আ.)-এর নিকটে যাবে। তখন তিনি বলবেন , ‘আমি তোমাদের এ কাজের জন্য কিছুই করার ক্ষমতা রাখি না’। সাথে সাথে তাঁর তিনটি মিথ্যা উক্তির কথা স্মরণ করবেন এবং বলবেন, ‘বরং তোমরা মূসা (আ.)-এর কাছে যাও। তিনি আল্লাহ্‌র এমন এক বান্দা, যাঁকে আল্লাহ তাওরাত দান করেছেন, তাঁর সাথে বাক্যালাপ করেছেন এবং গোপন কথাবার্তার মাধ্যমে তাঁকে নৈকট্য দান করেছেন’। রাসূলুল্লাহ (ছা.) বলেন, তখন তারা সকলে হযরত মূসা (আ.) এর নিকটে আসলে তিনি বলবেন, ‘আমি তোমাদের জন্য সুপারিশের ক্ষেত্রে অপারগ’। তখন তিনি সেই প্রাণনাশের অপরাধের কথা স্মরণ করবেন, যা তাঁর হাতে সংঘটিত হয়েছিল এবং বলবেন, ‘বরং তোমরা আল্লাহ্‌র বান্দা ও তাঁর মনোনীত রাসূল, তাঁর কালেমা ও রূহ হযরত ঈসা (আ.)-এর কাছে যাও’।\nনবী করীম (ছা.) বলেন, তখন তারা সবাই হযরত ঈসা (আ.)-এর কাছে গেলে তিনি বলবেন, ‘আমি তোমাদের এ কাজের উপযুক্ত নই। বরং তোমরা মুহাম্মাদ (ছা.)-এর কাছে যাও। তিনি আল্লাহ তা‘আলার এমন এক বান্দা, যার আগের ও পরের সমস্ত গোনাহ আল্লাহ ক্ষমা করে দিয়েছেন। রাসূলুল্লাহ (ছা.) বলেন, ‘তারা আমার কাছে আসবে। আমি তখন আমার রবের কাছে তাঁর দরবারে উপস্থিত হওয়ার অনুমতি প্রার্থনা করব। অতঃপর আমাকে তাঁর নিকট যাওয়ার অনুমতি দেওয়া হবে। আমি যখন তাঁকে দেখব, তখনই তাঁর উদ্দেশ্যে সিজদায় পড়ে যাব। আল্লাহ আমাকে যতক্ষণ চাইবেন সিজদা অবস্থায় রাখবেন’। অতঃপর বলবেন, ‘হে মুহাম্মাদ! মাথা উঠাও। আর যা বলার বল, তোমর কথা শুনা হবে। শাফা‘আত কর, কবুল করা হবে। তুমি চাও, তোমাকে দেওয়া হবে’। রাসূলুল্লাহ (ছা.) বলেন, ‘তখন আমি মাথা উঠাব এবং আমার রবের এমনভাবে প্রশংসা বর্ণনা করব, যা তিনি আমাকে শিখিয়ে দিবেন। অতঃপরআমি শাফা‘আত করব। তবে এ ব্যাপারে আমার জন্য একটি সীমা নির্ধারণ করে দেওয়া হবে। তখন আমি আল্লাহ্‌র দরবার হ’তে উঠে আসব এবং ঐ নির্ধারিত সীমার লোকদেরকে জাহান্নাম হ’তে বের করে জান্নাতে প্রবেশ করাব। তারপর আমি পুনরায় ফিরে এসে আমার প্রতিপালকের দরবারে হাযির হওয়ার জন্য আল্লাহ্‌র কাছে অনুমতি প্রার্থনা করব। আমাকে অনুমতি দেওয়া হবে। আমি যখন তাঁকে দেখব, তখনই তাঁর উদ্দেশ্যে সিজদায় পড়ে যাব এবং আল্লাহ যতক্ষণ চাইবেন আমাকে সিজদা অবস্থায় থাকতে দিবেন’। তারপর আল্লাহ বলবেন, ‘হে মুহাম্মাদ! মাথা উঠাও। আর যা বলার বল, তোমার কথা শুনা হবে, সুপারিশ কর, কবুল করা হবে। তুমি প্রার্থনা কর, যা প্রার্থনা করবে তা দেওয়া হবে’। রাসূল (ছা.) বলেন, তখন আমি মাথা উঠাব এবং আমার রবের এমনভাবে প্রশংসা ও গুণকীর্তন বর্ণনা করব, যা আমাকে শিখিয়ে দেওয়া হবে। এরপর আমি শাফা‘আত করব। তবে এ ব্যাপারে আমার জন্য একটি নির্দিষ্ট সীমা বেঁধে দেওয়া হবে। তখন আমি আমার রবের দরবার হ’তে উঠে আসব এবং ঐ নির্দিষ্ট লোকগুলিকে জাহান্নাম হ’তে বের করে জান্নাতে প্রবেশ করাব। অতঃপর তৃতীয়বার ফিরে আসব এবং আমার প্রতিপালক আল্লাহ্‌র দরবারে উপস্থিত হওয়ার অনুমতি প্রার্থনা করব। আমাকে তাঁর কাছে উপস্থিত হওয়ার অনুমতি দেওয়া হবে। আমি যখন তাঁকে দেখব, তখনই সিজদায় পড়ে যাব। আল্লাহ যতক্ষণ ইচ্ছা আমাকে সিজদা অবস্থায় রাখবেন’। তারপর বলবেন, ‘হে মুহাম্মাদ! মাথা উঠাও। তুমি যা বলবে তা শুনা হবে, সুপারিশ কর, কবুল করা হবে। প্রার্থনা কর, তা দেওয়া হবে’। রাসূলুল্লাহ (ছা.) বলেন, ‘তখন আমি মাথা উঠাব এবং আমার রবের এমন হামদ ও ছানা বর্ণনা করব, যা তিনি আমাকে শিখিয়ে দিবেন’। নবী করীম (ছা.) বলেন, ‘তারপর আমি শাফা‘আত করব। এ ব্যাপারে আল্লাহ তা‘আলা আমার জন্য একটি নির্দিষ্ট সীমা বেঁধে দিবেন। তখন আমি সেই দরবার থেকে বের হয়ে আসব এবং তাদেরকে জাহান্নাম হ’তে বের করে জান্নাতে প্রবেশ করাব’।\nঅবশেষে কুরআন যাদেরকে আঁটকিয়ে রাখবে (অর্থাৎ যাদের জন্য কুরআনের ঘোষণা অনুযায়ী চিরস্থায়ী ঠিকানা জাহান্নামে নির্ধারিত হয়ে গেছে) তারা ব্যতীত আর কেউ জাহান্নামে অবশিষ্ট থাকবে না। বর্ণনাকারী ছাহাবী হযরত আনাস (রা.) বলেন, অতঃপর রাসূলুল্লাহ (ছা.) কুরআনের এই আয়াতটি ‘আশা করা যায়, আপনার প্রতিপালক অচিরেই আপনাকে ‘মাক্বামে মাহমূদে’ পৌঁছিয়ে দেবেন’ (বনী ইসরাঈল ৭৯) তেলাওয়াত করলেন এবং বললেন, এটাই সেই ‘মাক্বামে মাহমূদ’ যার প্রতিশ্রুতি তোমাদের নবীকে দেওয়া হয়েছে।\n(ছহীহ বুখারী হা/৭৪৪০ ‘তাওহীদ’ অধ্যায়, অনুচ্ছেদ-২৪, মিশকাত হা/৫৫৭২ ‘ক্বিয়ামতের অবস্থা ও সৃষ্টির সূচনা’ অধ্যায়, ‘হাওযে কাওছার ও শাফা‘আত’ অনুচ্ছেদ)।\n১. সকল নবী-রাসূলের উপর মুহাম্মাদ (ছা.)-এর শ্রেষ্ঠত্ব।\n২. রাসূলুল্লাহ (ছা.)-এর শাফা‘আতে পরকালে কিছু জাহান্নামীকে আল্লাহ জান্নাতে প্রবেশ করাবেন। এজন্য রাসূলুল্লাহ (ছা.) বলেছেন,‘প্রত্যেক নবীর এমন একটি দো‘আ রয়েছে, যা (আল্লাহ্‌র নিকট) গৃহীত হয়,আর নবী সে দো‘আ করে থাকেন। আমার ইচ্ছা, আমি আমার সে দো‘আর অধিকার আখেরাতে আমার উম্মতের শাফা‘আতের জন্য মুলতবি রাখি’ (বুখারী হা/৬৩০৪, ‘দো‘আ সমূহ’ অধ্যায়, অনুচ্ছেদ-১)।\nপোস্ট : ২২ মে, ২০১৩ ১৩:৪৪\nআপডেট: ২২ মে, ২০১৩ ১৩:৪৪


বর্তমান সরকারের অধীনেই আগামী নির্বাচন অনুষ্ঠিত হবে : বাণিজ্যমন্ত্রী\nবাণিজ্যমন্ত্রী তোফায়েল আহমেদ বলেছেন, বিএনপির তত্ত্বাবধায়ক সরকারের স্বপ্ন কোনদিন পূরণ হবে না। সংবিধান অনুসারে বর্তমান সরকারের অধীনেই আগামী জাতীয় সংসদ নির্বাচন অনুষ্ঠিত হবে।\nআজ মঙ্গলবার দুপুরে ভোলা সদরের শিবপুর ইউনিয়ন আওয়ামী লীগের নতুন সদস্য সংগ্রহের সমাবেশে প্রধান অতিথির বক্তব্যে এ কথা বলেন।\nবাণিজ্যমন্ত্রী বলেন, ‘নির্ধারিত সময়ে নির্বাচন কমিশনের মাধ্যমে নির্বাচন হবে অবাধ ও নিরপেক্ষ। কেউ যদি নির্বাচনে অংশগ্রহণ না করে তাহলে সরকারের কিছু করার নাই। তবে তিনি আশা প্রকাশ করেন আগামী নির্বাচন সকল দলের অংশগ্রহণে অংশগ্রহণমূলক হবে।’\nবিএনপির আমলে বিভিন্ন অত্যাচারের চিত্র তুলে ধরে তিনি আরো বলেন, ‘দেশে নির্মম নির্যাতন চালানো হয়েছে ২০০১ সালের ১ অক্টোবরের নির্বাচনের পর। শুধু আওয়ামী লীগ করার অপরাধে গরু বাঁধার খুঁটি দিয়ে মানুষের চোখ উপরে ফেলা হয়েছে। আবার যদি তারা ক্ষমতা পায় তবে মানুষকে ঘর ছাড়া করে ছাড়বে।’\nইউনিয়ন আওয়ামী লীগের সভাপতি মো. সেলিমের সভাপতিত্বে সমাবেশে আরো বক্তব্য দেন- জেলা পরিষদ চেয়ারম্যান আব্দুল মমিন টুলু, উপজেলা পরিষদ চেয়ারম্যান মো. মোশারেফ হোসেন, ভাইস চেয়ারম্যান আলহাজ্ব মো. ইউনুছ, জেলা আওয়ামী লীগের সাংগঠনিক সম্পাদক মইনুল হোসেন বিপ্লব।\nবেসরকারি ডেন্টাল কলেজ ইউনিটে ভর্তি শুরু ৩ জানুয়ারি\nট্রাম্পের কন্যা বলেই নিজেকে দাবি করছেন পাকিস্তানি তরুণী\n‘দুর্নীতিতে প্রথম আফগানিস্তান, দ্বিতীয় বাংলাদেশ’\nঋণ শোধ করতে না পেরে দুই কৃষকের আত্মহত্যা